text:
ప్రజల నుండి డిపాజిట్లు వసూలు చేస్తున్నందుకు JAA LIFE STYLE కంపెనీ డైరెక్టర్ ని ఇటీవల బెంగళూరు పోలీసులు అరెస్ట్ చేసారు - FACTLY
Sai Krishna Muthyanolla
June 10, 2021
‘కరోనాతో ఇంటి పెద్దను పోగొట్టుకున్న వారికి భరోసా ఫౌండేషన్ ఆధ్వర్యంలో JAA LIFE STYLE కంపెనీ ద్వారా ప్రతి నెలా రూ. 10,000 అందించాబోతున్నారని’ చెప్తూ, అవసరం ఉన్నవారు సంప్రదించాల్సిన వివరాలు షేర్ చేసిన పోస్ట్ ఒకటి సోషల్ మీడియాలో విస్తృతంగా షేర్ అవుతుంది. ఇదే విషయం గురించి సమాచారం కోరుతూ మా వాట్సాప్ టిప్ లైన్ కి కూడా చాలా అభ్యర్థనలు వచ్చాయి. ఈ కథనం ద్వారా ఈ విషయం గురించి సమాచారం తెలుసుకుందాం.
క్లెయిమ్: కరోనా వల్ల ఇంటి పెద్ద పోగొట్టుకున్నవారికి JAA LIFE STYLE కంపెనీ ద్వారా ప్రతి నెలా రూ. 10,000 అందించబోతున్నారు.
ఫాక్ట్ (నిజం): JAA LIFE STYLE కంపెనీ ప్రజల దగ్గరి నుండి ఒక నియంత్రణ విధానం లేకుండా డిపాజిట్లు వసూలు చేస్తున్నందుకు, ఆ కంపెనీ డైరెక్టర్ అయిన కే.వీ. జానీ ని చీటింగ్ మరియు Banning of unregulated Deposit Schemes Act కింద బెంగలూరు క్రైమ్ బ్రాంచ్ కి చెందిన ఆర్థిక నేరాల విభాగం ఇటీవల అరెస్ట్ చేసింది. ఇప్పటికే వివిధ రాష్ట్ర ప్రభుత్వాలు ఇలాంటి మల్టీ లెవెల్ మార్కెటింగ్ ని నిషేదిస్తూ చట్టాలు చేసింది. QNet, Ebiz మల్టీ లెవెల్ మార్కెటింగ్ ప్రోత్సహించే వారిని అరెస్ట్ కూడా చేసింది. కావున పోస్టు ద్వారా చెప్పేది తప్పుదోవ పట్టించే విధంగా ఉంది.
ఈ విషయం గురించి సమాచారం కోసం పోస్టులో పేర్కొన్న నెంబర్ కి  FACTLY కాల్ చేసి మాట్లాడగా వారు ఇలా అన్నారు ‘కరోనా వల్ల ఇంటి పెద్దను కోల్పోయిన వారికి లేదా ఇబ్బంది పడుతున్న వారు రూ.1,109 కట్టి JAA LIFE STYLE అనే కంపెనీలో రిజిస్టర్ అవ్వడం ద్వారా ఒక పార్ట్ టైం జాబ్ లాంటిది పొందొచ్చు, ఇది బేసిక్ గా అడ్వేర్టైసింగ్ జాబ్, కంపెనీ ఎకౌంటు లోకి లాగిన్ అయ్యి అడ్వేర్టైస్మెంట్ వీడియోస్ ని చూడాలని, ఇందుకు గాను రూ. 7,000 చేలిస్తారు. ఈ జాబ్ చేసిన వారికి భరోసా ఫౌండేషన్ తరపు నుండి నెల నెలా రూ. 3000 అందిస్తాము. ఐతే JAA LIFE STYLE లో ఈ జాబ్ ఎవరైనా పొందోచ్చు, కాకపోతే కరోనా వల్ల ఇబ్బంది పడుతున్నవారికి భరోసా ఫౌండేషన్ వారే రూ.1,109 కట్టి రిజిస్ట్రేషన్ చేపిస్తుంది’.  ఐతే ప్రస్తుతం తాము అనుకున్న టార్గెట్ రీచ్ కావడంతో ఈ స్కీం క్లోజ్ చేసామని మళ్ళి తిరిగి ఆగస్టులో ప్రారంభమయ్యే అవకాశం ఉందని చెప్పారు.
JAA LIFE STYLE:
ఇటీవల బెంగలూరు క్రైమ్ బ్రాంచ్ కి చెందిన ఆర్థిక నేరాల విభాగం JAA LIFE STYLE కంపెనీ డైరెక్టర్ అయిన కే.వీ. జానీ ని చీటింగ్ మరియు Banning of unregulated Deposit Schemes Act కింద ప్రజల నుండి నియంత్రణ లేకుండా డిపాజిట్లు వసూలు చేస్తున్నందుకు అరెస్ట్ చేసి FIR కూడా రిజిస్టర్ చేసింది.
CCB Economic Offences Wing raid a Ponzi Chain Link scheme.. promised monthly income just by getting membership for this scheme..Rs 3.5 Crores seized.. further investigation on..PEOPLE TO B CAREFUL BEFORE INVESTING IN SUCH SCHEMES..@CPBlr @BlrCityPolice pic.twitter.com/8Rvdhd7MOW
ఈ అరెస్ట్ కి సంబంధించి పోలీసులు మరియు వార్తా కథనాలు చెప్తున్న దాని ప్రకారం JAA LIFE STYLE కంపెనీ ప్రజలను ముందుగా రూ.1,109 కట్టి రిజిస్ట్రేషన్ చేసుకొనేలా ప్రోత్సహించి, వారు అడ్వేర్టైస్మెంట్ వీడియోలు చూసి వాటిని సోషల్ మీడియాలో షేర్ చేయడం ద్వారా ఒక్కో అడ్వేర్టైస్మెంట్ కి రూ. 4 చొప్పున అందిస్తున్నారు. ఇలా కొన్ని రోజులు డబ్బులు చెల్లించిన తర్వాత ఈ కంపెనీ వారు ప్రజలని ప్రీమియర్ మెంబర్షిప్ పొందాలని మరియు ఇతరులను ఈ స్కీం లో జాయిన్ చేయడం ద్వారా కమిషన్ పొందొచ్చని ఒత్తిడి చేస్తుంటారు. ఒక చైన్ సిస్టం లాగా దీనిని ఆపరేట్ చేస్తారు. ఈ స్కీం ద్వారా ఇప్పటికే ఈ కంపెనీ ప్రజల నుండి రూ. 3.5 కోట్లు వసూలు చేసారని వార్త పత్రికలు పేర్కొన్నాయి.  ఈ వార్తని ప్రచురించిన కథనాలు ఇక్కడ మరియు ఇక్కడ చూడొచ్చు.
సాదారణంగా మల్టీ లెవెల్ మార్కెటింగ్ స్కీంల ద్వారా ఇలానే ఒకరి నుండి మరికొందరిని, వీరి నుండి ఇంకొందరి స్కీంలో చేర్పించి  వారి నుండి రిజిస్ట్రేషన్ రూపంలో డబ్బు వసూలు చేస్తుంటారు. ఐతే  ఇలాంటి ఒక పిరమిడ్ లేదా చైన్ స్కీంల ద్వారా ప్రజల నుండి ఒక నియంత్రణ లేకుండా డిపాజిట్లు వసూలు చేసే స్కీం లను ప్రభుత్వం నిషేదిస్తు Prize Chits and Money Circulation Schemes (Banning) Act , Banning of unregulated Deposit Schemes Act వంటి చట్టాలు చేసింది. ఇంతకు ముందు ఇలాంటి ఇలాంటి మల్టీ లెవెల్ మార్కెటింగ్ స్కీంల ద్వారా డబ్బులు వసూలు చేస్తున్న వారిని పోలీసులు అరెస్ట్ చేసారు. తెలంగాణలో కూడా QNet, Ebiz మొదలైన మల్టీ లెవెల్ మార్కెటింగ్ స్కీంలను ప్రోత్సహిస్తున్న  వారిని అరెస్ట్ చేసారు.
చివరగా, ప్రజల నుండి డిపాజిట్లు వసూలు చేస్తున్నందుకు JAA LIFE STYLE కంపెనీ డైరెక్టర్ ని ఇటీవల బెంగళూరు పోలీసులు అరెస్ట్ చేసారు.


text:
మహిళ హత్య కేసులో 16 మంది దోషులకు మరణశిక్ష విధించిన బంగ్లాదేశ్ న్యాయమూర్తి భారత న్యాయవ్యవస్థను హేళన చేయలేదు - FACTLY
Sai Krishna Muthyanolla
July 29, 2021
బంగ్లాదేశ్ మహిళ రేప్ కేసులో 16 మంది దోషులకు మరణ శిక్ష విధించిన బంగ్లాదేశ్ న్యాయమూర్తి, “ఇది భారతదేశం అనుకుంటున్నారా ఏంటి?” అని భారత న్యాయవ్యవస్థని హేళన చేస్తూ మాట్లాడినట్టు సోషల్ మీడియాలో ఒక పోస్ట్ షేర్ అవుతుంది. ఆ పోస్టులో ఎంతవరకు నిజముందో చూద్దాం.
క్లెయిమ్: అత్యాచార కేసులో 16 మంది దోషులకు మరణ శిక్ష విధించిన బంగ్లాదేశ్ న్యాయమూర్తి, భారత న్యాయవ్యవస్థని హేళన చేస్తూ మాట్లాడారు.
ఫాక్ట్ (నిజం): బంగ్లాదేశ్ మహిళ నుస్రత్ జహాన్ రఫీ హత్య కేసుకి సంబంధించి ఫెని ట్రిబ్యునల్ కోర్టు జడ్జి మామునూరు రషీద్, 16 మంది దోషులకి మరణ శిక్ష విధిస్తూ తీర్పు ఇచ్చారు. ఈ తీర్పు బంగ్లాదేశ్ న్యాయవ్యవస్థలో ఒక మైలు రాయని బంగ్లాదేశ్ అటార్నీ  జనరల్ పేర్కొన్నారు. ఈ తీర్పు అనంతరం మామునూరు రషీద్  భారత న్యాయవ్యవస్థని హేళన చేస్తూ మాట్లాడినట్టు ఎక్కడా రిపోర్ట్ అవలేదు. కావున, పోస్టులో చేస్తున్న క్లెయిమ్ తప్పు.
పోస్టులో చేస్తున్న క్లెయింకు సంబంధించిన వివరాల కోసం గుగూల్‌లో వెతికితే, 2019లో బంగ్లాదేశ్ మహిళ నుస్రత్ జహాన్ రఫీ హత్య కేసుకి సంబంధించి ఫెని జిల్లా ట్రిబ్యునల్ కోర్టు 16 మంది దోషులకి మరణ శిక్ష విధిస్తూ తీర్పు ఇచ్చినట్టు తెలిసింది. ఈ విషయాన్నీ రిపోర్ట్ చేస్తూ పబ్లిష్ అయిన న్యూస్ అర్టికల్స్‌ని ఇక్కడ, ఇక్కడ చూడవచ్చు. మదర్సా హెడ్ మాస్టర్ తనని లైంగికగా వేధిస్తున్నాడని నుస్రత్ జహాన్ రఫీ 2019 మార్చ్ నెలలో పోలీసులకి కంప్లైంట్ చేసింది. కేసు వాపసు తీసుకోవడానికి నిరాకరించినందుకు గాను ఆ మదర్సా హెడ్ మాస్టర్ నుస్రత్ జహాన్ రఫీని హత్య చేయించాడు. ఈ ఘటన 2019 ఏప్రిల్ నెలలో జరిగింది.
నుస్రత్ జహాన్ రఫీ హత్య పై బంగ్లాదేశ్‌లో తీవ్ర నిరసనలు వెల్లువెత్తడంతో, బంగ్లాదేశ్ ప్రభుత్వం ఈ కేసు విచారణని వీలైనంత త్వరగా పూర్తిచేయాలని నిర్ణయించుకుంది. 24 అక్టోబర్ 2019 నాడు ఫెని ట్రిబ్యునల్ కోర్టు న్యాయమూర్తి మామునూరు రషీద్, ఈ కేసులోని 16 మంది దోషులకు మరణ శిక్ష విధిస్తూ తీర్పు ఇచ్చారు. ఈ తీర్పు పై ఫెని ట్రిబ్యునల్ కోర్టు  ప్రాసిక్యూటర్ హఫీజ్ అహ్మద్ స్పందిస్తూ, ‘ఈ తీర్పు ద్వారా బంగ్లాదేశ్‌లో హత్యలకు పాల్పడే నేరస్థులు ఎవరూ  చట్టం నుంచి తప్పించుకోలేరని స్పష్టమయ్యింది. బంగ్లాదేశ్ న్యాయవ్యవస్థకి ఇదో గొప్ప విజయం”, అని తెలిపారు. ఈ తీర్పు అనంతరం ఫెని ట్రిబ్యునల్ కోర్టు న్యాయమూర్తి మామునూరు రషీద్, భారత న్యాయవ్యవస్థను హేళన చేసి మాట్లాడినట్టు ఎక్కడా రిపోర్ట్ అవలేదు.
నుస్రత్ జహాన్ రఫీ హత్య కేసులో ఫెని ట్రిబ్యునల్ కోర్టు ఇచ్చిన తీర్పుని బంగ్లాదేశ్ అప్పటి అటార్నీ జనరల్ మహాబుబే అలాం ప్రశంసించారు. ఈ తీర్పు బంగ్లాదేశ్ న్యాయవ్యవస్థలో ఒక మైలురాయని మహాబుబే అలాం పేర్కొన్నారు. మహాబుబే అలాం కూడా ఈ తీర్పు అనంతరం భారత న్యాయవ్యవస్థను చూలకన చేస్తూ ఎటువంటి వ్యాఖ్యలు చేయలేదు.
చివరగా, మహిళ హత్య కేసులో 16 మంది దోషులకు మరణ శిక్ష విధించిన బంగ్లాదేశ్ న్యాయమూర్తి, భారత న్యాయవ్యవస్థని హేళన చేయలేదు.

source: news-factly

license: Creative Commons - Attribution - https://creativecommons.org/licenses/by/4.0/

author: Sai Krishna Muthyanolla


text:
బంగ్లాదేశ్ వ్యక్తి ఫోటో పెట్టి, వెస్ట్ బెంగాల్ లో ఒక కుటుంబాన్ని హత్య చేసాడని తప్పుడు ప్రచారం చేస్తున్నారు - FACTLY
Sai Krishna Muthyanolla
October 16, 2019
వెస్ట్ బెంగాల్ లోని ఒక కుటంబానికి చెందిన ముగ్గురిని  హత్య చేసింది ఇతడే అంటూ ఒక పోస్ట్ సోషల్ మీడియా లో విస్తృతంగా ప్రచారం కాబడుతుంది. ఆ పోస్ట్ ప్రకారం ఫోటోలో ఉన్న ఇద్దరి లో తెల్లటి కుర్తా వేసుకున్న వ్యక్తే ఆ మూడు హత్యలు చేసాడు అని  క్లెయిమ్. ఆ పోస్ట్ లోని క్లెయిమ్ లో ఎంత నిజం ఉందో కనుక్కుందాం.
వెస్ట్ బెంగాల్ లోని ఒక కుటుంబం లో ముగ్గురిని హత్య చేసిన వ్యక్తి ఫోటో.
ఫాక్ట్ (నిజం): ఫోటో లో బ్లూ షర్ట్ వేసుకున్న వ్యక్తి పేరు మెహెది హసన్ రసెల్, ఇతడు బంగ్లాదేశ్ యూనివర్సిటీ లోని ఒక విద్యార్ధి హత్య కేసు లో ఆరోపణలు ఎదుర్కుంటున్నాడు.  అతడి పక్కన తెల్ల కుర్తా వేసుకుని వున్నది అతని తండ్రి. పోస్ట్ లోని ఫోటో అతడి ఫేస్బుక్ అకౌంట్ నుండి తీసుకుని వెస్ట్ బెంగాల్ లో కుటుంబాన్ని ఇతడే హత్య చేసాడని షేర్ చేస్తున్నారు. కావున, పోస్ట్ లోని క్లెయిమ్ అబద్ధం.
అక్టోబర్ 8, 2019 న ముర్షిదాబాద్, వెస్ట్ బెంగాల్ లో 35-సంవత్సరాల ఒక స్కూల్ టీచర్, అతని భార్య, వాళ్ళ కుమారుడు తమ ఇంట్లో హత్య కాబడ్డారు.
పోస్ట్ లోని ఫోటోను రివర్స్ ఇమేజ్ సెర్చ్ ద్వారా గూగుల్ లో వెతికితే ఎటువంటి వివరాలు లభించలేదు. కానీ, ఫోటో లో బ్లూ షర్ట్ వేసుకొని ఉన్న అతని మొహాన్ని వేరు చేసి గూగుల్ లో వెతికితే ఆ ఫోటో ఒక బంగ్లాదేశ్ న్యూస్ పోర్టల్, ‘Justnewsbd’ లోని ఆర్టికల్ లో కనిపించింది. ఆ ఆర్టికల్ ప్రకారం, బాంగ్లాదేశ్ ఇంజనీరింగ్ మరియు టెక్నాలజీ యూనివర్సిటీ (BUET) కి సంబంధించిన ఒక విద్యార్ధి, అబ్రార్ ఫహద్, హత్య కేసు లో బంగ్లాదేశ్ చాత్ర లీగ్ (BCL) అనే స్టూడెంట్ సంస్థ, తమ BUET యూనిట్ నుండి 11 మంది లీడర్లు మరియు ఆక్టీవిస్ట్ లని తొలగించిందని తెలుస్తుంది. ఆ పదకొండు మంది పేర్లను  ఆర్టికల్ లో రాసినా, ఫోటోలో ఉన్నవ్యక్తి పేరు ఏదో తెలీలేదు.
BUET లో జరిగిన హత్య వివరాల కోసం వెతకగా, ‘The Daily Star’ ప్రచురించిన  ఒక ఆర్టికల్ కనిపించింది. ఆ ఆర్టికల్ లో BUET విద్యార్ధి హత్యా కేసు లో ఆరోపించబడిన 11 మంది ఫోటోలు లభించాయి. ఆ ఫోటోల ద్వారా పోస్టులోని ఫోటోలో బ్లూ షర్ట్ వేసుకున్న అతని పేరు మెహెది హసన్ రసెల్ అని తెలిసింది.
మెహెది హసన్ రసెల్ యొక్క ఫేస్బుక్ ఆకౌంట్ చూస్తే పోస్ట్ లో పెట్టిన ఫోటోనే అతడు జూన్ 10, 2019న ఫేస్బుక్ లో పోస్ట్ చేసినట్టు తెలుస్తుంది. ఆ ఫోటో కింద బంగ్లా లో రాసిన అక్షరాలని ఇంగ్లీష్ లోకి అనువదిస్తే ‘Inspiration …Father’ అని ఉంది. కావున, ఫోటో లో అతని తో  పాటు తెల్ల కుర్తా వేసుకున్న వ్యక్తి అతని తండ్రి అని అర్ధం అవుతుంది.
అంతేకాక, ‘Times of India’  ప్రచురించిన ఆర్టికల్ ప్రకారం, ఆ హత్య కేసుకి సంబంధించి ఉత్పల్ బెహరా అనే వ్యక్తిని అక్టోబర్ 15న పోలీసులు అరెస్ట్ చేసారు అని తెలుస్తుంది.
చివరగా,బంగ్లాదేశ్ కి సంబంధించిన  ఫోటోని వెస్ట్ బెంగాల్ లో జరిగిన హత్యా కేసు కి సంబంధించింది గా  తప్పుడు  ప్రచారం చేస్తున్నారు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: October 16, 2019


text:
'వరుసగా 6 రోజులు బ్యాంకులు బంద్' అని వస్తున్న వార్తల్లో నిజం లేదు - FACTLY
Sai Krishna Muthyanolla
September 18, 2019
దేశ వ్యాప్తంగా ఈ నెలలో 6 రోజులు వరుసగా బ్యాంకులు బంద్ కానున్నాయి అంటూ కొందరు సోషల్ మీడియా లో ప్రచారం చేస్తున్నారు. వాళ్ళు చేస్తున్న వ్యాఖ్యల్లో ఎంతవరకు నిజముందో విశ్లేషిద్ధాం.
సెప్టెంబర్ 26 నుంచి వరుసగా 6 రోజులు బ్యాంకులు బంద్.
ఫాక్ట్ (నిజం): సెప్టెంబర్ 26 మరియు 27 తేదీలలో నాలుగు యూనియన్స్ పిలుపునిచ్చిన సమ్మె లో అందరూ పాల్గొనట్లేదు మరియు బ్యాంకులకు ఆర్ధవార్షిక క్లోజ్ రోజు సెలవు ఏమి ఉండదు. కావున పోస్ట్ లో చెప్పింది తప్పు.
నాలుగు బ్యాంకు యూనియన్స్ సెప్టెంబర్ 25 అర్థరాత్రి నుంచి సెప్టెంబర్ 27 అర్థరాత్రి వరకు, ఆర్ధిక మంత్రి ఆగస్టు 30న ప్రకటించిన పబ్లిక్ సెక్టార్ బ్యాంకుల విలీనానికి నిరసనగా సమ్మెకు పిలుపునిచ్చిన విషయం వాస్తవమే అయినా, అన్ని బ్యాంకుల ఉద్యోగులు అందులో పాల్గొనకపోవొచ్చు. ప్రైవేటు బ్యాంకులు యధావిధిగా పనిచేయవొచ్చు.
ఈ సమ్మె విషయాన్ని అంగీకరిస్తూ స్టేట్ బ్యాంకు వారు బ్యాంకులు యధావిధిగా పని చేయడానికి అన్ని ఏర్పాట్లు చేసుకున్నాం అని చెప్తూ, బ్యాంకుకి సంబంధించిన పనుల పై సమ్మె  ప్రభావం కొంత ఉండొచ్చు అని అన్నారు.
సెప్టెంబర్ 28 నాలుగో శనివారం మరియు  29వ తేదీ ఆదివారం వళ్ళ బ్యాంకులకు సెలవు అయినా కూడా సెప్టెంబర్ 30న ఏ బ్యాంకులకు సెలవు లేదు. ప్రతి సంవత్సరం ఏప్రిల్ 1న వార్షిక సంవత్సరం క్లోజ్ సందర్భంగా అన్ని బ్యాంకులకు సెలవు కాగా, అర్థవార్షిక సంవత్సరం క్లోజ్ సందర్భంగా ఏ బ్యాంకుకి సెలవు ఉండదు. కావున సెప్టెంబర్ 30న అన్ని బ్యాంకులు పని చేస్తాయి. గాంధీ జయంతి సందర్భంగా అక్టోబర్ 2న అందరికి సెలవు.
చివరగా, సెప్టెంబర్ 26, 27న ప్రకటించిన సమ్మె వాళ్ళ పబ్లిక్ సెక్టార్ బ్యాంకుల పై ప్రభావం పడిన, పోస్టులో చెప్పినట్టు అన్ని బ్యాంకులకు వరుసగా 6 రోజులు సెలవు లేదు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: September 18, 2019


text:
బ్రెజిల్ దేశంలో ప్రతి 1000 మంది అమ్మాయిలకు 250 మంది అబ్బాయిలు మాత్రమే ఉన్నారు అనేది అవాస్తవం - FACTLY
Sai Krishna Muthyanolla
August 29, 2023
బ్రెజిల్లో ప్రతి 1000 మంది అమ్మాయిలకి కేవలం 250 అబ్బాయిలు మాత్రమే ఉన్నారు అని సోషల్ మీడియాలో ప్రచారం జరుగుతోంది. అసలు ఈ సమాచారంలో ఎంత వాస్తవం ఉందో ఈ ఆర్టికల్ ద్వారా తెలుసుకొందాం.
క్లెయిమ్: బ్రెజిల్లో 1000 మంది అమ్మాయిలకు కేవలం 250 అబ్బాయిలు మాత్రమే ఉన్నారు.
ఫాక్ట్(నిజం): ఏదైనా దేశంలో స్త్రీలకి పురుషులకి మధ్య జనాభా నిష్పత్తి/రేషియోని తెలిపే గణాంకాన్ని ‘లింగ నిష్పత్తి/సెక్స్ రేషియో అని అంటారు. బ్రెజిల్ దేశపు సంస్థ Brazilan Institute of Geography and Statistics (IBGE) ప్రకారం ఆ దేశంలో ప్రతి 1000 మంది అమ్మాయిలకి 956 మంది అబ్బాయిలు ఉన్నారు, 250 కాదు. కావున పోస్టులో చేస్తున్న క్లెయిమ్ తప్పు.
క్లెయిమ్ యొక్క వాస్తవికతను పరిశీలించటానికి బ్రెజిల్ దేశపు సెక్స్ రేషియో ( స్త్రీ పురుషుల జనాభా నిష్పత్తి) తెలుసుకోవటానికి తగిన కీ వర్డ్స్ ఉపయోగించి ఇంటర్నెట్లో సెర్చ్ చేసాము. ఈ సెర్చ్ ద్వారా బ్రెజిల్ దేశపు అధికారిక ప్రభుత్వ సంస్థ అయిన Brazilan Institute of Geography and Statistics (IBGE) చేపట్టిన Continuous National Household Sample Survey, 2022 యొక్క డేటా ప్రకారం, బ్రెజిల్లో ప్రతి 1000 మంది అమ్మాయిలకి 956 మంది అబ్బాయిలు ఉన్నారు అని తెలిసింది (ఇది కుడా చదవండి).
ఇదే విషయాన్ని రిపోర్టు చేస్తూ CNN ప్రచురించిన కథనాన్ని మీరు ఇక్కడ చూడవచ్చు. వైరల్ పోస్టులో చెప్తున్న దానికి విరుద్ధంగా బ్రెజిల్లో ప్రతి 1000 మంది అమ్మాయిలకు 956 మంది అబ్బాయిలు ఉన్నారు, 250 మంది కాదు. ఇంతే కాక, IBGE డేటా ప్రకారం గతంలో (1980 నుండి 2010) ఎప్పుడు కూడా 1000 మంది అమ్మాయిలకు 250 మంది అబ్బాయిలు లేరు.
చివరిగా, బ్రెజిల్లో ప్రతి 100 మంది అమ్మాయిలకు 250 మంది అబ్బాయిలు ఉన్నారు అని అవాస్తవ ప్రచారం చేస్తున్నారు.


text:
BEML (భారత్ ఎర్త్ మూవర్స్ లిమిటెడ్) సంస్థ ఆస్తుల విలువ 5000 కోట్లు, 50,000 కోట్లు కాదు - FACTLY
Sai Krishna Muthyanolla
April 8, 2021
50 వేల కోట్ల ఆస్థి, 7,185 మంది ఉద్యోగులున్న BEML (భారత్ ఎర్త్ మూవర్స్ లిమిటెడ్) ని BJP అమ్మేయబోతుందని చెప్తున్న పోస్ట్ ఒకటి సోషల్ మీడియాలో వైరల్ అవుతుంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: 50 వేల కోట్ల ఆస్థి, 7,185 మంది ఉద్యోగులున్న BEML (భారత్ ఎర్త్ మూవర్స్ లిమిటెడ్) ని BJP అమ్మేయబోతుంది.
ఫాక్ట్ (నిజం): కేంద్ర ప్రభుత్వం స్ట్రాటజిక్ డిసిన్వేస్ట్మెంట్ లో భాగంగా BEML సంస్థలో 26% వాటాని విక్రయించాలని నిర్ణయించింది. ఈ క్రమంలోనే జనవరి 2021లో ఆసక్తి ఉన్న వారి కోసం సంస్థ యొక్క సమగ్ర సమాచారం ఉన్న ప్రిలిమినరీ ఇన్ఫర్మేషన్ మెమోరాండం (PIM) విడుదల చేసింది. ఐతే సంస్థ యొక్క 2019-20 వార్షిక నివేదిక ప్రకారం 31 మార్చ్ 2020 నాటికి సంస్థ యొక్క ఆస్తుల విలువ 5,066.71 కోట్లు మరియు సంస్థకి చెందిన మొత్తం ఉద్యోగస్తుల సంఖ్య 6,602. కావున పోస్టు ద్వారా చెప్పేది తప్పుదోవ పట్టించే విథంగా ఉంది.
BEML అనేది రక్షణ మంత్రిత్వ శాఖ యొక్క పరిపాలనా నియంత్రణలో ఉండే మినీరత్నా కేటగిరీ -1 ప్రభుత్వ రంగ సంస్థ. BEML ప్రధానంగా 1) మైనింగ్ & నిర్మాణం 2) రక్షణ & ఏరోస్పేస్ 3) రైల్ & మెట్రో సెగ్మెంట్లలో పనిచేస్తుంది. ఈ సంస్థలో భారత ప్రభుత్వానికి 54.03% వాటా ఉంది. ఐతే స్ట్రాటజిక్ డిసిన్వేస్ట్మెంట్ లో భాగంగా ఈ సంస్థలోని ప్రభుత్వ వాటాలో 26% ని విక్రయించాలని నిర్ణయించింది. ఈ క్రమంలోనే జనవరి 2021లో ఆసక్తి ఉన్న వారి కోసం సంస్థ యొక్క సమగ్ర సమాచారం ఉన్న ప్రిలిమినరీ ఇన్ఫర్మేషన్ మెమోరాండం (PIM) విడుదల చేసింది. దీనికి కొన్ని సవరణలు చేస్తూ ఫిబ్రవరిలో మరొక నోటిసు కూడా విడుదల చేసింది. కేంద్ర ప్రభుత్వం యొక్క డిపార్ట్మెంట్ అఫ్ ఇన్వెస్ట్మెంట్ అండ్ పబ్లిక్ అసెట్ మేనేజ్మెంట్ వెబ్సైటులో దీనికి సంబంధించిన సమాచారం చూడొచ్చు.
ఐతే పోస్టులో చెప్తున్నట్టు BEML ఆస్తుల విలువ 50,000 కోట్లు కాదు, BEML వెబ్సైటులో అందుబాటులో ఉన్న సంస్థ యొక్క 2019-20 వార్షిక నివేదిక ప్రకారం 31 మార్చ్ 2020 నాటికి సంస్థ యొక్క ఆస్తుల విలువ 5066.71 కోట్లుగా ఉంది. ఈ సంస్థలో వాటా విక్రయానికి సంబంధించి కేంద్ర ప్రభుత్వం విడుదల చేసిన సంస్థ యొక్క సమగ్ర సమాచారం ఉన్న ప్రిలిమినరీ ఇన్ఫర్మేషన్ మెమోరాండంలో కూడా సంస్థ యొక్క అస్తుల విలువ 5071.75 కోట్లుగా పేర్కొంది. ఐతే వార్షిక నివేదికలో ఆస్తుల విలువ లక్షల్లో (5,06,671.29 లక్షలు) ఉండడం వల్ల ఈ మొత్తాన్ని సుమారు 50,000 కోట్లని తప్పుగా అంచనా వేసి ఉండొచ్చు.
అదే విధంగా 2019-20 వార్షిక నివేదిక ప్రకారం, ఈ సంస్థకి చెందిన మొత్తం ఉద్యోగస్తుల సంఖ్య 6,602. ఐతే, అంతకు ముందు సంవత్సరం ఉద్యోగస్తుల సంఖ్య 7,185 కాగా అది 8% తగ్గి 6,602 అయ్యిందని నివేదిక పేర్కొన్నారు. సంస్థలో వాటా విక్రయానికి సంబంధించిన ప్రిలిమినరీ ఇన్ఫర్మేషన్ మెమోరాండంలో కూడా మొత్తం ఉద్యోగస్తుల సంఖ్య 6,602 అనే ఉంది.
ఇటీవల కాలంలో కేంద్ర ప్రభుత్వం పలు ప్రభుత్వ రంగ సంస్థల్లో వాటాలు విక్రయించాలని నిర్ణయించిన నేపథ్యంలో ఇలాంటి తప్పుదోవ పట్టించే వార్తలు సోషల్ మీడియాలో షేర్ అవుతున్నాయి.
చివరగా, BEML (భారత్ ఎర్త్ మూవర్స్ లిమిటెడ్) సంస్థ ఆస్తుల విలువ 5000 కోట్లు, 50,000 కోట్లు కాదు.


text:
వర్షాల కారణంగా గోడ కూలిపోయి రోడ్డు చీలిపోయిన వీడియోని పెట్టి, ‘బెంగళూరులో భూకంపం’ అని షేర్ చేస్తున్నారు - FACTLY
Sai Krishna Muthyanolla
May 19, 2020
రోడ్డు ముక్కలుగా చీలి ఉన్న ఘటనకి సంబంధించిన వీడియో ని పెట్టి, ‘బెంగళూరులో భూకంపం’ అని సోషల్ మీడియాలో షేర్ చేస్తున్నారు. ఆ వీడియో లో రోడ్డు అనేక చోట్ల చీలిపోయి, అందులో వాహనాలు ఇరుక్కుపోయి కనిపిస్తాయి. అయితే, FACTLY విశ్లేషణ లో ఆ ఘటన 24 ఏప్రిల్ 2020 న జరిగినట్లుగా తేలింది. బెంగళూరు లోని లగ్గేరే అనే ప్రాంతంలో భారీ వర్షాల కారణంగా గోడ కూలిపోయింది. అలాగే రోడ్డుకి పగుళ్ళు ఏర్పడి అనేక చోట్ల చీలిపోయింది. అంతే కానీ, అక్కడ భూకంపం రాలేదు.
సోర్సెస్:
క్లెయిమ్ – ఫేస్బుక్ పోస్ట్ (ఆర్కైవ్డ్)
ఫాక్ట్ –
1. న్యూస్ ఆర్టికల్ – https://bangaloremirror.indiatimes.com/bangalore/others/bengaluru-12-vehicles-damaged-as-road-caves-in-wall-collapses-due-to-heavy-rains/articleshow/75342855.cms
2. ANI వీడియో – https://www.youtube.com/watch?v=CHVqE0vyi3U
Did you watch our new video?


text:
జూలై 2014 – జూలై 2020 మధ్యలో అంతర్జాతీయ క్రూడ్ ఆయిల్ ధర భారీగా తగ్గింది; కేంద్ర పన్ను 23.5 రూపాయలు పెరిగింది. - FACTLY
Sai Krishna Muthyanolla
July 1, 2020
కాంగ్రెస్ ప్రభుత్వ హయాంలో పదేళ్లలో (జూలై 2004 – జూలై 2014 మధ్య) పెట్రోల్ ధర 41 రూపాయలు పెరిగిందని, కానీ బీజేపీ ప్రభుత్వ హయాంలో (జులై 2014 – జూలై 2020) మధ్య పెట్రోల్ ధర కేవలం 2 రూపాయలే పెరిగిందని చెప్తూ ఒక పోస్ట్ ని సోషల్ మీడియాలో చాలా మంది షేర్ చేస్తున్నారు. ఆ పోస్ట్ లో ఎంతవరకు నిజముందో చూద్దాం.
జులై 2014 – జులై 2020 మధ్య పెట్రోల్ ధర కేవలం రెండు రూపాయలు మాత్రమే పెరిగింది.
ఫాక్ట్ (నిజం): పెట్రోల్ ధర అంతర్జాతీయ క్రూడ్ ఆయిల్ ధర, వివిధ కేంద్ర మరియు రాష్ట్రల పన్నుల పై ఆధార పడి ఉంటుంది.  జూలై 2014 లో అంతర్జాతీయ క్రూడ్ ఆయిల్ బారెల్ ధర 106.3 డాలర్లు ఉండగా, జూన్ 2020 లో అది కేవలం సుమారు 38.5 డాలర్లు మాత్రమే ఉంది. కానీ, జులై 2014 లో ప్రతి లీటర్ పెట్రోల్ పై కేంద్ర పన్ను (ఎక్సైజ్ డ్యూటీ) 9.48 రూపాయలు ఉండగా, దాన్ని జూలై 2020 నాటికి 32.98 రూపాయలకి కేంద్ర ప్రభుత్వం పెంచింది. వివిధ రాష్ట్రల పన్నులు కూడా ఈ కాలంలో పెరిగాయి. అంతర్జాతీయ క్రూడ్ ఆయిల్ ధర భారీగా తగ్గినా, ఎక్కువ పన్నులు తీసుకుంటూ పెట్రోల్ ధరను ఎక్కువగానే ఉంచుతున్నారు. కావున పోస్ట్ లో పెట్రోల్ ధర కేవలం రెండు రూపాయలు మాత్రమే పెరిగిందని చెప్తూ తప్పుదోవ పట్టిస్తున్నారు.
పెట్రోల్ ధర అంతర్జాతీయ క్రూడ్ ఆయిల్ ధర, వివిధ కేంద్ర మరియు రాష్ట్రల పన్నుల పై ఆధార పడి ఉంటుంది. క్రూడ్ ఆయిల్ ని  భారత్ ఎక్కువగా దిగుమతి చేసుకుంటుంది, కాబట్టి దేశంలోని పెట్రోల్ ధర అంతర్జాతీయ క్రూడ్ ఆయిల్ ధరని బట్టి మారుతూ ఉంటుంది. ఏప్రిల్ 2000 నుండి జూన్ 2020 మధ్య అంతర్జాతీయ క్రూడ్ ఆయిల్ ధర (ఇండియన్ బాస్కెట్) వివరాలు కేంద్ర ప్రభుత్వానికి చెందిన ‘Petroleum Planning and Analysis Cell’ వారి వెబ్సైటులో చూడవొచ్చు. జులై 2004 లో క్రూడ్ ఆయిల్ ధర బారెల్ కి 36.35 డాలర్లు ఉండగా, జూలై 2014 నాటికి అది 106.3 డాలర్లకి పెరిగింది. కానీ, జూన్ 2020 లో అది సుమారు 38.5 డాలర్లకి తగ్గింది. ఏప్రిల్ 2000 నుండి ప్రతి నెల అంతర్జాతీయ క్రూడ్ ఆయిల్ బారెల్ ధర కింద గ్రాఫ్ లో చూడవొచ్చు.
కానీ, జులై 2014 లో ప్రతి లీటర్ పెట్రోల్ పై కేంద్ర పన్ను (ఎక్సైజ్ డ్యూటీ) 9.48 రూపాయలు ఉండగా, దాన్ని జూలై 2020 నాటికి 32.98 రూపాయలకి కేంద్ర ప్రభుత్వం పెంచింది. అంతర్జాతీయ క్రూడ్ ఆయిల్ ధర భారీగా తగ్గినా, ఎక్కువ పన్నులు తీసుకుంటూ పెట్రోల్ ధరను ఎక్కువగానే ఉంచుతున్నారు. అనేక రాష్ట్రాలు కూడా ఈ కాలంలో పన్నులు పెంచాయి.
పెట్రోల్ ధర పై రాష్ట్ర పన్ను ప్రతి రాష్ట్రంలో వేరేగా ఉంటుంది. వివిధ రాష్ట్రల ప్రస్తుత పన్నుల వివరాలు ఇక్కడ చూడవొచ్చు. ప్రస్తుత పన్నుల ప్రకారం ఆంధ్రప్రదేశ్ మరియు తెలంగాణ లోని పెట్రోల్ ధరల్లో కేంద్ర పన్ను కంటే రాష్ట్ర పన్ను ఎక్కువ కాదు. తప్పుడు వివరాలతో ఇంతకముందు కొందరు పోస్ట్ చేయగా, పెట్రోల్ ధరలో ఉండే వివిధ పన్నుల గురించి వివరిస్తూ FACTLY రాసిన ఫ్యాక్ట్-చెక్ ఆర్టికల్ ని ఇక్కడ చదవొచ్చు.
చివరగా, జూలై 2014 – జూలై 2020 మధ్యలో అంతర్జాతీయ క్రూడ్ ఆయిల్ ధర భారీగా తగ్గింది; కేంద్ర పన్ను 23.5 రూపాయలు పెరిగింది.
‘మీకు తెలుసా’ సిరీస్ లో మా వీడియోస్ మీరు చూసారా?


text:
2015-19 మధ్యలో కేంద్ర ప్రభుత్వం 18,855 మంది విదేశీయులకు మాత్రమే భారతదేశ పౌరసత్వ గుర్తింపునిచ్చింది - FACTLY
Sai Krishna Muthyanolla
February 11, 2021
2015-19 మధ్య కాలంలో 6.76 లక్షల మంది విదేశీయులకు కేంద్ర ప్రభుత్వం భారతదేశ పౌరసత్వ గుర్తింపునిచ్చిందని చెప్తూ, ఒక పోస్ట్ ని సోషల్ మీడియాలో కొంత మంది షేర్ చేస్తున్నారు. ఆ పోస్ట్ లో ఎంతవరకు నిజముందో చూద్దాం.
క్లెయిమ్: 2015-19 మధ్యలో 6.76 లక్షల మంది విదేశీయులకు భారతదేశ పౌరసత్వ గుర్తింపునిచ్చిన కేంద్ర ప్రభుత్వం.
ఫాక్ట్: 2015-19 మధ్యలో కేవలం 18,855 మంది విదేశీయులకు మాత్రమే కేంద్ర ప్రభుత్వం భారతదేశ పౌరసత్వ గుర్తింపునిచ్చింది. తాజాగా లోక్ సభ లో ఒక ప్రశ్నకు బదులిస్తూ 2015-19 మధ్యలో 6.76 లక్షల మంది భారతదేశ పౌరసత్వాన్ని వదులుకున్నట్టు కేంద్ర హోంశాఖ సహాయ మంత్రి నిత్యానంద్ రాయ్ తెలిపారు. కావున పోస్ట్ లో చెప్పింది తప్పు.
పోస్ట్ లోని విషయం గురించి ఇంటర్నెట్ లో వెతకగా, 2015-19 మధ్యలో 6.76 లక్షల మంది భారతదేశ పౌరసత్వాన్ని వదులుకున్నారని తెలుస్తుంది. ఈ సంఖ్య పౌరసత్వం వచ్చిన వాళ్ళది కాదు, పౌరసత్వం వదులుకున్న వాళ్ళది. తాజాగా 09 ఫిబ్రవరి 2021 న లోక్ సభ లో ఒక ప్రశ్నకు బదులిస్తూ 2015-19 మధ్యలో 6.76 లక్షల మంది భారతదేశ పౌరసత్వాన్ని వదులుకున్నట్టు కేంద్ర హోంశాఖ సహాయ మంత్రి నిత్యానంద్ రాయ్ తెలిపారు. అంతేకాదు, 1,24,99,395 మంది భారతీయులు విదేశాల్లో ఉంటున్నట్టు వారు తెలిపారు.
అయితే, సెప్టెంబర్ 2020 లో మరో ప్రశ్నకు కేంద్ర హోంశాఖ సహాయ మంత్రి సమాధానమిస్తూ, 2015-19 మధ్యలో కేవలం 18,855 మంది విదేశీయులకు మాత్రమే కేంద్ర ప్రభుత్వం భారతదేశ పౌరసత్వ గుర్తింపునిచ్చిందని లోక్ సభ లో తెలిపారు. అందులో 15,012 మంది బంగ్లాదేశ్ కి చెందినవరు ఉన్నారు (2015 లో ఇండియా-బంగ్లాదేశ్ ల్యాండ్ అగ్రిమెంట్ కింద 14,864 మంది బంగ్లాదేశ్ వారికి కేంద్ర ప్రభుత్వం భారతదేశ పౌరసత్వ గుర్తింపునిచ్చింది).
చివరగా, 2015-19 మధ్యలో కేంద్ర ప్రభుత్వం 18,855 మంది విదేశీయులకు మాత్రమే భారతదేశ పౌరసత్వ గుర్తింపునిచ్చింది.

created: February 11, 2021


text:
భగత్ సింగ్ ను ఉరి తీసింది 23 మార్చ్ 1931 న ; 'వాలెంటైన్స్ డే' రోజున కాదు - FACTLY
Sai Krishna Muthyanolla
February 19, 2020
భారత దేశ స్వాతంత్ర పోరాటంలో పాల్గొన్న  భగత్ సింగ్, రాజ్ గురు, మరియు సుఖ్ దేవ్ లను 1931వ సంవత్సరం, ఫిబ్రవరి 14న (‘వాలెంటైన్స్ డే’) లాహోర్లో ఉరిఖంబం ఎక్కించారని క్లెయిమ్ చేస్తూ ఒక పోస్ట్ ఫేస్ బుక్ లో  ప్రచారం కాబడుతుంది. ఆ పోస్ట్ చేసే క్లెయిమ్ లో ఎంతవరకు నిజం ఉందో పరిశీలిద్దాం.
భగత్ సింగ్, రాజ్ గురు, మరియు సుఖ్ దేవ్ లను 1931లో ఫిబ్రవరి 14న (వాలెంటైన్స్ డే) ఉరి తీశారు.
ఫాక్ట్ (నిజం): భగత్ సింగ్, రాజ్ గురు, మరియు సుఖ్ దేవ్ లను ఉరి తీసింది 23 మార్చ్ 1931న , పోస్టులో చెప్పినట్టు  ‘వాలెంటైన్స్ డే’ రోజున కాదు. కావున, పోస్ట్ లో చేసిన క్లెయిమ్ తప్పు.
దేశ స్వాతంత్రం కోసం భగత్ సింగ్, రాజ్ గురు, మరియు సుఖ్ దేవ్ లు చేసిన త్యాగానికి గుర్తుగా ప్రతీ సంవత్సరం, మార్చ్ 23న ‘షహీద్ దివాస్/అమర వీరుల దినోత్సవం’ జరుపుతారు. ‘DD News’ లో అమర వీరుల దినోత్సవం రోజు ప్రసారం చేసిన వీడియోని ఇక్కడ చూడవచ్చు.
25 మార్చ్ 1931న, ‘The Tribune’ అనే దిన పత్రికలో వారిని ఉరి తీసినట్టు వచ్చిన వార్తని ‘prasarbharati’ ట్వీట్ చేసింది.  ‘The Hindu’ దిన పత్రికలో కూడా మార్చ్ 24, 1931న ఆ విషయం పై ప్రచురించిన ఆర్టికల్ ని చూడవచ్చు.
1931 మార్చ్ నెలలో భారత దేశం లోని అంతర్గత రాజకీయ పరిస్థితుల పైన ప్రతీ రెండు వారాలకు రాసిన రిపోర్ట్ లను ‘National Archives of India’ పోర్టల్ నుండి ‘Factly’ టీమ్ తీసుకుంది. ఆ రిపోర్ట్స్ ని ప్రతీ నెల బ్రిటిష్ ప్రభుత్వానికి పంపేవారు. వాటి ద్వారా భగత్ సింగ్, రాజ్ గురు, మరియు సుఖ్ దేవ్ లు 23 మార్చ్ 1931న ఉరి తీయబడ్డారని స్పష్టం అవుతుంది.
చివరగా,  భగత్ సింగ్, రాజ్ గురు, మరియు సుఖ్ దేవ్ లు ఉరితీయబడింది 23 మార్చ్  1931న  అయితే కొంతమంది మాత్రం వాళ్ళు ‘వాలెంటైన్స్ డే’ రోజున ఉరి తీయబడ్డారని తప్పుడు ప్రచారం చేస్తున్నారు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: February 19, 2020


text:
భగత్ సింగ్, 'అసఫ్ అలీ మరియు లాలా దుని చంద్' సలహాలతో తన కేసులను తానే వాదించుకున్నాడు - FACTLY
Sai Krishna Muthyanolla
March 25, 2022
మార్చ్ 23న భగత్ సింగ్ వర్ధంతి నేపథ్యంలో సోషల్ మీడియాలో ఆయనకు సంబంధించి పలు పోస్టులు షేర్ అవుతున్నాయి. ఈ నేపథ్యంలోనే ‘భగత్ సింగ్ తరపున కోర్టులో అసఫ్ అలీ అనే న్యాయవాది వాదించగా, భగత్ సింగ్‌కు వ్యతిరేకంగా బ్రిటిష్ ప్రభుత్వం తరపున ఆర్‌ఎస్ఎస్ సభ్యుడు సూర్యనారాయణ మిశ్రా వాదించాడని’ చెప్తున్న పోస్ట్ ఒకటి సోషల్ మీడియాలో విస్తృతంగా షేర్ అవుతుంది. ఈ కథనం ద్వారా పోస్టులో చెప్తున్న విషయాలకు సంబంధించి నిజమేంటో చూద్దాం.
క్లెయిమ్: భగత్ సింగ్ తరపున కోర్టులో అసఫ్ అలీ అనే న్యాయవాది వాదించగా, భగత్ సింగ్‌కు వ్యతిరేకంగా బ్రిటిష్ ప్రభుత్వం తరపున ఆర్‌ఎస్ఎస్ సభ్యుడు సూర్యనారాయణ మిశ్రా వాదించాడు.
ఫాక్ట్ (నిజం): భగత్ సింగ్ తన జీవిత కాలంలో రెండు కేసులకు సంబంధించి విచారణలను ఎదుర్కొన్నాడు. ఒకటి ఢిల్లీలోని ఇండియన్ సెంట్రల్ లెజిస్లేటివ్ అసెంబ్లీపై జరిగిన బాంబు దాడికు సంబంధించింది కాగా మరొకటి అసిస్టెంట్ సూపరింటెండెంట్ సాండర్స్ హత్యకు సంబంధించినది. భగత్ సింగ్‌కు ఉరి శిక్ష పడింది సాండర్స్ హత్య కేసులోనే. ఐతే ఈ కేసులో లాలా దుని చంద్ అనే న్యాయవాది సహాయం తీసుకొని భగత్ సింగ్ తన కేసును తానే వాదించుకున్నాడు. సుఖ్‌దేవ్ తరపున మాత్రం అసఫ్ అలీ వాదించారు. ఈ కేసులో న్యాయమూర్తిగా వ్యవహరించిన రాయ్ సాహెబ్ పండిట్ శ్రీ కిషన్‌కు ఆర్‌ఎస్ఎస్‌తో సంబంధాలు ఉన్నాయని చెప్పడానికి ఎటువంటి ఆధారాలు లేవు. అలాగే అసెంబ్లీ బాంబు కేసులో బ్రిటిష్ ప్రభుత్వం తరపున వాదించింది రాయ్ బహదూర్ సూరజ్ నారాయణ్‌కు ఆర్‌ఎస్ఎస్‌తో సంబంధాలు ఉన్నాయనడానికి కూడా ఎటువంటి ఆధారాలు లేవు. కావున పోస్టు ద్వారా చెప్పేది తప్పుదోవ పట్టించే విధంగా ఉంది.
భగత్ సింగ్ తన జీవిత కాలంలో రెండు కేసులకు సంబంధించి విచారణలను ఎదుర్కొన్నాడు. మొదటిది ఢిల్లీలోని ఇండియన్ సెంట్రల్ లెజిస్లేటివ్ అసెంబ్లీపై జరిగిన బాంబు దాడికి గాను హత్యాయత్నం మరియు కుట్ర ఆరోపణలకు సంబంధించింది. రెండవది లాహోర్‌లో అసిస్టెంట్ సూపరింటెండెంట్ సాండర్స్ హత్యకు సంబంధించినది, ఈ కేసును లాహోర్ కుట్ర కేసు అని కూడా అంటారు.
భగత్ సింగ్ విచారణలను ఎదుర్కొన్న ఈ రెండు కేసులలో ఎవరు తన తరపు వాదించారో, ఎవరు బ్రిటిష్ ప్రభుత్వం తరపు వాదించారో కింద చూద్దాం.
అసెంబ్లీపై బాంబు దాడి కేసు:
08 ఏప్రిల్ 1929న, భగత్ సింగ్ మరియు బటుకేశ్వర్ దత్‌తో కలిసి ఢిల్లీలోని సెంట్రల్ అసెంబ్లీలో బాంబును విసిరి, పోలీసులకు లొంగిపోయారు. ఈ కేసులో విచారణ అనంతరం వారిద్దరికీ జీవిత ఖైదు శిక్ష విధిస్తూ కోర్టు తీర్పు చెప్పింది.
ఐతే ఈ కేసుకు సంబంధించిన తీర్పు యొక్క డిజిటల్ రికార్డులు ప్రకారం, భగత్ సింగ్ మరియు బటుకేశ్వర్ దత్ ఇద్దరి తరపున అసఫ్ అలీ వాదించాడని ఉంది. అలాగే రాయ్ బహదూర్ సూరజ్ నారాయణ్ బ్రిటిష్ ప్రభుత్వం తరపున పబ్లిక్ ప్రాసిక్యూటర్‌గా వ్యవహారించాడని ఉంది.
కాని ప్రముఖ న్యాయవాది A.G. నూరానీ తన పుస్తకం ‘ది ట్రయల్ ఆఫ్ భగత్ సింగ్ — పాలిటిక్స్ ఆఫ్ జస్టిస్’ లో, అసఫ్ అలీ బటుకేశ్వర్ దత్‌కు ప్రాతినిధ్యం వహించాడని, భగత్ సింగ్ మాత్రం న్యాయ సలహాదారు సహాయంతో తానే స్వయంగా కేసు వాదించుకున్నాడని పేర్కొన్నాడు.
నూరానీ ఈ పుస్తకంలో తన వాదనకు మద్దతుగా తనకు న్యాయవాది అవసరం లేదని, కేవలం కొన్ని అంశాలపై న్యాయపరమైన అభిప్రాయాన్ని తీసుకోవాలనుకుంటున్నానని’ భగత్ సింగ్ తన తండ్రికి రాసిన లేఖను పేర్కొన్నాడు. అలాగే భగత్ సింగ్ తానే స్వయంగా కేసు వాదించుకున్నట్టు అసఫ్ అలీ ప్రస్తావించిన సందర్భాన్ని ఈ పుస్తకంలో  నూరానీ పేర్కొన్నాడు.
ది హిందూ పత్రిక కూడా ఈ కేసులో అసఫ్ అలీ బటుకేశ్వర్ దత్ తరపున వాదించి, భగత్ సింగ్ తాను స్వయంగా కేసు వాదించుకునేందుకు సహాయ పడ్డాడని పేర్కొంది.
నూరానీ రాసిన పుస్తకంలో కూడా రాయ్ బహదూర్ సూరజ్ నారాయణ్ బ్రిటిష్ ప్రభుత్వం తరపున పబ్లిక్ ప్రాసిక్యూటర్‌గా వ్యవహారించాడని పేర్కొన్నాడు. ఐతే పోస్టులో చెప్తున్నట్టు సూరజ్ నారాయణ్‌కు ఆర్‌ఎస్ఎస్‌తో సంబంధాలు ఉన్నాయని చెప్పడానికి మాకు ఎటువంటి ఆధారాలు లభించలేదు.
లాహోర్‌లో అసిస్టెంట్ సూపరింటెండెంట్ సాండర్స్ హత్య కేసు :
ఈ కేసు విచారణ అనంతరం అసిస్టెంట్ సూపరింటెండెంట్ సాండర్స్‌ను హత్య చేసినందుకు గాను భగత్ సింగ్‌తో పాటు సుఖ్‌దేవ్ మరియు రాజ్ గురు ముగ్గురికి మరణ శిక్ష విధించారు. చివరికి, 23 మార్చి 1931న  ముగ్గురిని ఉరితీశారు.
ఐతే ఈ కేసుకు సంబంధించిన తీర్పు యొక్క డిజిటల్ రికార్డుల ప్రకారం ఈ కేసులో లాలా దుని చంద్ అనే న్యాయవాది సహాయం తీసుకొని భగత్ సింగ్ తన కేసును తానే వాదించుకున్నాడు. సుఖ్‌దేవ్ తరపున మాత్రం అసఫ్ అలీ వాదించారు.
ఇకపోతే ఈ కేసులో బ్రిటిష్ ప్రభుత్వం తరపున నోర్డ్ అనే న్యాయవాది వాదించాడు. పైన తెలిపిన నూరాని పుస్తకంలో కూడా ఇదే విషయాన్ని పేర్కొన్నాడు. దీన్నిబట్టి భగత్ సింగ్ ఉరికి కారణమైన కేసులో ఆయనకు వ్యతిరేకంగా బ్రిటిష్ ప్రభుత్వం తరపున వాదించింది ఆర్‌ఎస్ఎస్‌తో సంబంధం ఉన్న వ్యక్తి కాదని స్పష్టంగా తెలుస్తుంది.
ఐతే భగత్ సింగ్‌కు ఉరి శిక్ష పడ్డ ఈ సాండర్స్ హత్య కేసులో న్యాయమూర్తిగా వ్యవహరించింది రాయ్ సాహెబ్ పండిట్ శ్రీ కిషన్, ఇతనికి ఆర్‌ఎస్ఎస్‌తో సంబంధాలు ఉన్నాయని చెప్పడానికి మాకు ఎటువంటి ఆధారాలు లభించలేదు.
అదేవిధంగా ఈ కేసు విచారణ కోసం ముగ్గురు న్యాయమూర్తులతో ఏర్పాటు చేసిన స్పెషల్ ట్రిబ్యునల్‌లో పోస్టులో పేర్కొన్న జస్టిస్ సయ్యద్ అఘా హైదర్ ఒక్కడు. ఐతే కేసు విచారణ సరిగ్గా జరగలేదని అభిప్రాయపడి, మిగిలిన ఇద్దరు న్యాయముర్తులలాగా బ్రిటిష్ ప్రభుత్వానికి అనుకూలంగా వ్యవహరించకపోవడంతో జస్టిస్ సయ్యద్ అఘా హైదర్‌ను ఈ ట్రిబ్యునల్ నుండి తొలగించారని నూరాని తన పుస్తకంలో పేర్కొన్నాడు, పోస్టులో చెప్తున్నట్టు జస్టిస్ అఘా హైదర్ తాను స్వయంగా రాజీనామా చేయలేదు. పలు వార్తా కథనాలు (ఇక్కడ, ఇక్కడ మరియు ఇక్కడ) కూడా ఇదే పేర్కొన్నాయి.
చివరగా, భగత్ సింగ్ న్యాయ నిపుణుల సలహాలతో తన కేసులను తానే వాదించుకున్నాడు ; రాయ్ బహదూర్ సూరజ్ నారాయణ్ మరియు రాయ్ సాహెబ్ పండిట్ శ్రీ కిషన్‌కు ఆర్‌ఎస్ఎస్‌తో సంబంధాలు ఉన్నాయనడానికి ఎటువంటి ఆధారాలు లేవు.


text:
భగత్ సింగ్‌కి ఉరి శిక్ష వేస్తూ కోర్టు తీర్పు ఇచ్చింది 07 అక్టోబర్ 1930న, ఉరితీసింది 23 మార్చి 1931న; ‘వాలెంటైన్స్ డే’ రోజున కాదు - FACTLY
Sai Krishna Muthyanolla
February 15, 2021
భారత దేశ స్వాతంత్ర పోరాటంలో పాల్గొన్న  భగత్ సింగ్, రాజ్ గురు, మరియు సుఖ్ దేవ్ లను 1931వ సంవత్సరం, ఫిబ్రవరి 14న (‘వాలెంటైన్స్ డే’) బ్రిటీష్ వాళ్ళు ఉరి తీసారని, అలాంటి రోజున ఎవరో వాలెంటైన్ కోసం సంబరాలు జరుపుకోవటం దురదృష్టకరమని చెప్తూ, ఒక పోస్ట్ ని సోషల్ మీడియాలో కొంత మంది షేర్ చేస్తున్నారు. ఆ పోస్ట్ లో ఎంతవరకు నిజముందో చూద్దాం.
క్లెయిమ్: భగత్ సింగ్, రాజ్ గురు, మరియు సుఖ్ దేవ్ లను 1931లో ఫిబ్రవరి 14న (వాలెంటైన్స్ డే) ఉరి తీశారు.
ఫాక్ట్: భగత్ సింగ్, రాజ్ గురు, మరియు సుఖ్ దేవ్ లను ఉరి తీసింది 23 మార్చి 1931న , పోస్టులో చెప్పినట్టు ‘వాలెంటైన్స్ డే’ రోజున కాదు. అంతేకాదు, వారికి ఉరి వేస్తూ కోర్టు తీర్పు కూడా 07 అక్టోబర్ 1930 న ఇచ్చింది. కావున పోస్ట్ లో చెప్పింది తప్పు.
దేశ స్వాతంత్రం కోసం భగత్ సింగ్, రాజ్ గురు, మరియు సుఖ్ దేవ్ లు చేసిన త్యాగానికి గుర్తుగా ప్రతీ సంవత్సరం, మార్చి 23 న ‘షహీద్ దివాస్/అమర వీరుల దినోత్సవం’ జరుపుతారు. ‘DD News’ లో అమర వీరుల దినోత్సవం రోజు ప్రసారం చేసిన వీడియోని ఇక్కడ చూడవచ్చు.
25 మార్చి 1931న ‘The Tribune’ అనే దిన పత్రికలో వారిని ఉరి తీసినట్టు వచ్చిన వార్తని ‘Prasar Bharati’ ట్వీట్ చేసింది. ‘The Hindu’ దిన పత్రికలో కూడా 24 మార్చి 1931న ఆ విషయం పై ప్రచురించిన ఆర్టికల్ ని చూడవచ్చు.
Headline that shocked the Nation !!
The Tribune Newspaper reporting #BhagatSingh, Rajguru & Sukhdev's execution in 1931.#ShaheedDiwas pic.twitter.com/kd9IlHvJN1
1931 మార్చి నెలలో భారత దేశం లోని అంతర్గత రాజకీయ పరిస్థితుల పైన ప్రతీ రెండు వారాలకు రాసిన రిపోర్ట్ లను ‘National Archives of India’ పోర్టల్ నుండి ‘Factly’ టీమ్ తీసుకుంది. ఆ రిపోర్ట్స్ ని ప్రతీ నెల బ్రిటిష్ ప్రభుత్వానికి పంపేవారు. వాటి ద్వారా భగత్ సింగ్, రాజ్ గురు, మరియు సుఖ్ దేవ్ లు 23 మార్చి 1931న ఉరి తీయబడ్డారని స్పష్టం అవుతుంది.
భగత్ సింగ్, రాజ్ గురు, మరియు సుఖ్ దేవ్ లకు ఉరి శిక్ష ఖరారు అయిన రోజు 14 ఫిబ్రవరి అని మరికొందరు సోషల్ మీడియాలో షేర్ (ఆర్కైవ్డ్) చేస్తున్నారు.
అయితే, అది కూడా తప్పే. వారికి ఉరి వేస్తూ కోర్టు తీర్పు ఇచ్చింది 07 అక్టోబర్ 1930న అని వివిధ ఆర్కైవ్స్ డాకుమెంట్స్ లో ఇక్కడ మరియు ఇక్కడ చూడవొచ్చు. ఇదే విషయం ‘The Economic Times’ ఆర్టికల్ లో కూడా చదవొచ్చు.
చివరగా, భగత్ సింగ్, రాజ్ గురు, మరియు సుఖ్ దేవ్ లకు ఉరి వేస్తూ కోర్టు తీర్పు ఇచ్చింది 07 అక్టోబర్ 1930 న మరియు వారు ఉరితీయబడింది 23 మార్చి 1931న; ‘వాలెంటైన్స్ డే’ రోజున కాదు.

created: February 15, 2021


text:
భారత్ బయోటెక్ సంస్థ కరోనా వాక్సిన్ ని 15 ఆగస్టు 2020న మార్కెట్ లోకి విడుదల చేయట్లేదు - FACTLY
Sai Krishna Muthyanolla
July 30, 2020
కేంద్ర ప్రభుత్వం భారత్ బయోటెక్ సంస్థకి కరోనా వాక్సిన్ ని 15 ఆగస్టు 2020న మార్కెట్ లోకి విడుదల చేయడానికి పర్మిషన్ ఇచ్చింది అని చెప్తూ ఉన్న పోస్ట్ ఒకటి సోషల్ మీడియాలో వైరల్ అవుతోంది. ICMR భారత్ బయోటెక్ కి రాసిన ఒక లేఖని వారి వాదనకి మద్దతుగా పోస్ట్ లో షేర్ చేస్తున్నారు. ఈ కథనం ద్వారా అందులో ఎంత నిజముందో చూద్దాం.
కేంద్ర ప్రభుత్వం భారత్ బయోటెక్ సంస్థ కి కరోనా వాక్సిన్ ని 15 ఆగస్టు 2020న మార్కెట్ లోకి విడుదల చేయడానికి పర్మిషన్ ఇచ్చింది.
ఫాక్ట్ (నిజం): ICMR లేఖని జాగ్రత్తగా పరిశీలిస్తే అందులో అన్ని క్లినికల్ ట్రయల్స్ తర్వాత 15 ఆగస్టు 2020 వరకి వాక్సిన్ ని విడుదల చేసే ప్రయత్నం చేస్తాము అనే మాత్రమే ఉంది. . ఒక ఇంటర్వ్యూ లో భారత్ బయోటెక్ వ్యవస్థాపకుడు డా. కృష్ణ ఎల్లా మాట్లాడుతూ, తాము కనిపెట్టబోయే వాక్సిన్ అన్ని రక్షణ ప్రమాణాలు పాటించి, అన్ని క్లినికల్ ట్రయల్ స్టేజెస్ ని విజయవంతంగా దాటి అధికారుల నుండి అనుమతులు పొందితే 2021వ సంవత్సరం ఆరంభంలో ప్రజలకి అందుబాటులోకి వస్తుందని అన్నారు. కావున పోస్టులో చెప్తున్నది తప్పు.
పోస్టులో షేర్ చేసిన లేఖని జాగ్రత్తగా పరిశీలిస్తే అందులో వాక్సిన్ ని అన్ని క్లినికల్ ట్రయల్స్ తర్వాత 15 ఆగస్టు 2020 వరకి విడుదల చేసే ప్రయత్నం చేస్తాము, కాని తుది ఫలితం ఈ ప్రాజెక్ట్ లో పాల్గొంటున్న అన్ని క్లినికల్ ట్రయల్ సైట్స్ యొక్క సహకారం పై ఆధారపడి ఉంటుంది అని ఉంది. దీన్నిబట్టి 15 ఆగస్టు 2020 డెడ్ లైన్ గా నిర్ధారించలేదు అని చెప్పొచ్చు.
‘ICMR భారత్ బయోటెక్ వాక్సిన్’ అనే కీ వర్డ్స్ తో మేము గూగుల్ లో వెతకగా మాకు ICMR భారత్ బయోటెక్ కలిసి 15 ఆగస్టు 2020న కరోనా వాక్సిన్ విడుదల చేయబోతున్నాయి అన్న వార్తలు చాలా కనిపించాయి, ఈ వార్తలకి మద్దతుగా ICMR భారత్ బయోటెక్ కి రాసిన ఒక లేఖని కోట్ చేసారు. ఆ వార్త కథనాలు ఇక్కడ మరియు ఇక్కడ చూడొచ్చు. దీన్నిబట్టి పోస్ట్ లో షేర్ చేసిన లేఖ నిజమైనదే అని చెప్పొచ్చు.
ఐతే ఎలాగైనా వాక్సిన్ అందుబాటులోకి తీసుకురావాలని ICMR తొందరపడుతుంది అన్న విమర్శలు రావడంతో ICMR ఒక ప్రెస్ నోట్ ద్వారా వివరణ ఇచ్చారు. ఒక వ్యాధి నివారించడానికి వాక్సిన్ కనిపెట్టే క్రమంలో అంతర్జాతీయ ప్రమాణాల ప్రకారమే మనషులు, జంతువుల పై ఒకేసారి పరిక్షలు చేస్తునట్టు ICMR ఆ వివరణలో తెలిపింది. అనవసరమైన పేపర్ వర్క్, ఫైల్ కదలికలో అనవసరమైన జాప్యం వాక్సిన్ కనిపెట్టడానికి అడ్డు రాకూడదనే  తమ ఉద్దేశమని కూడా చెప్పారు.
“మా ఇంటర్నల్ కమ్యూనికేషన్ ని తప్పుగా అర్ధంచేసుకున్నారు, వాక్సిన్ ని 15 ఆగస్టు 2020 తేదీ లోగా తాయారు చేసే ప్రయత్నం చేస్తున్నాము అని చెప్పామే తప్ప ఆ తేదీ డెడ్ లైన్ అని చెప్పలేదు,  వాక్సిన్ తాయారు చేసే ప్రక్రియ వేగవంతం చెయ్యొచ్చు కానీ ఈ క్రమంలో వాక్సిన్ అన్ని క్లినికల్ ట్రయల్ స్టేజెస్ దాటాలి” అని మింట్ తో మాట్లాడుతూ ఒక ICMR అధికారి అన్నారు.
న్యూ ఇండియన్ ఎక్స్ప్రెస్ వారికిచ్చిన ఇంటర్వ్యూ లో మాట్లాడుతూ భారత్ బయోటెక్ వ్యవస్థాపకుడు డా. కృష్ణ ఎల్లా, తాము కనిపెట్టబోయే వాక్సిన్ అన్ని రక్షణ ప్రమాణాలు పాటించి, అన్ని క్లినికల్ ట్రయల్ స్టేజెస్ ని విజయవంతంగా దాటి అధికారుల నుండి అనుమతులు పొందితే 2021వ సంవత్సరం ఆరంభంలో ప్రజలకి అందుబాటులోకి వస్తుందని అన్నారు.
చివరగా, అనుమతులు పొందే ప్రక్రియ వేగవంతం చేయండి అని చెప్తూ ICMR రాసిన లేఖని వాక్సిన్ ని 15 ఆగస్టు 2020న మార్కెట్ లోకి విడుదల చేయడానికి అనమతి ఇచ్చిన లేఖగా ప్రచారం చేస్తున్నారు.


text:
భూమన కరుణాకర్ రెడ్డి ఎన్నికల అఫిడవిట్‌లో తాను క్రిస్టియన్ అని ప్రకటించలేదు - FACTLY
Sai Krishna Muthyanolla
August 8, 2023
ఆంధ్రప్రదేశ్ ప్రభుత్వం తిరుమల తిరుపతి దేవస్థానం చైర్మన్‌గా భూమన కరుణాకర్ రెడ్డిని నియమించిన నేపథ్యంలో భూమన కరుణాకర్ రెడ్డి తానే స్వయంగా ఎన్నికల అఫిడవిట్‌లో క్రిస్టియన్ అని వెల్లడించాడని చెప్తూ, అతని మత విశ్వాసాలపై ప్రస్తావిస్తున్న పోస్ట్ ఒకటి సోషల్ మీడియాలో షేర్ అవుతోంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: భూమన కరుణాకర్ రెడ్డి తానే స్వయంగా ఎన్నికల అఫిడవిట్‌లో క్రిస్టియన్ అని వెల్లడించాడు.
ఫాక్ట్(నిజం): భూమన కరుణాకర్ రెడ్డి ఎన్నికల అఫిడవిట్‌లో తాను క్రిస్టియన్ అని ఎక్కడా  ప్రకటించలేదు. సాధారణంగా ఎన్నికల అఫిడవిట్‌లో ఒక అభ్యర్థి తన మత విశ్వాసాల గురించి ప్రస్తావించరు. కరుణాకర్ రెడ్డి కూతురు నీహా రెడ్డి వివాహం వై.ఎస్. రాజశేఖర్ రెడ్డి సోదరుడు వైఎస్ రవీంద్రారెడ్డి కుమారుడితో జరిగింది. ఐతే వైఎస్ కుటుంబం క్రైస్తవ మతాన్ని ఆచరిస్తుండడం వల్ల ఈ పెళ్లి క్రైస్తవ పద్దతిలో జరిగింది. కాని భూమన కరుణాకర్ రెడ్డి మాత్రం హిందూ మతాన్నే ఆచరిస్తున్నాడు. కావున పోస్టు ద్వారా చెప్పేది తప్పు.
ఇటీవల ఆంధ్రప్రదేశ్ ప్రభుత్వం తిరుమల తిరుపతి దేవస్థానం చైర్మన్‌గా భూమన కరుణాకర్ రెడ్డిని నియమించింది. ఐతే ఈ ప్రకటన అనంతరం కరుణాకర్ రెడ్డి మత విశ్వాసాలపై విమర్శలు వచ్చాయి. ఈ నేపథ్యంలోనే  భూమన కరుణాకర్ రెడ్డి స్వయంగా ఎన్నికల అఫిడవిట్‌లో తాను క్రిస్టియన్ అని ప్రకటించుకున్నాడని ప్రస్తుతం షేర్ అవుతున్న పోస్ట్‌లో చెప్తున్నారు.
కాని కరుణాకర్ రెడ్డి ఎన్నికల అఫిడవిట్‌లో తాను క్రిస్టియన్ అని ఎక్కడా ప్రకటించలేదు. సాధారణంగా ఎన్నికల అఫిడవిట్‌లో ఒక అభ్యర్థి తన మత విశ్వాసాల గురించి ప్రస్తావించరు. ఉదాహరణకు కరుణాకర్ రెడ్డి మరియు ఇతరుల ఎన్నికల అఫిడవిట్‌లు ఇక్కడ మరియు ఇక్కడ చూడొచ్చు.
ఐతే ప్రస్తుత వివాదం నేపథ్యంలోనే కరుణాకర్ రెడ్డి తన కూతురి వివాహం క్రైస్తవ పద్దతిలో చేసాడని కూడా సోషల్ మీడియాలో ఫోటోలు షేర్ చేస్తున్నారు. ఐతే ఈ విషయానికి సంబంధించి ప్రచురితమైన కథనాల ప్రకారం కరుణాకర్ రెడ్డి కూతురు నీహా రెడ్డి వివాహం వై.ఎస్. రాజశేఖర్ రెడ్డి సోదరుడు వైఎస్ రవీంద్రారెడ్డి కుమారుడితో జరిగింది. ఐతే వైఎస్ కుటుంబం క్రైస్తవ మతాన్ని ఆచరిస్తుండడం వల్ల ఈ పెళ్లి క్రైస్తవ పద్దతిలో జరిగింది.
కాగా భూమన కరుణాకర్ రెడ్డి మాత్రం ఇప్పటికి హిందూ మతాన్నే ఆచరిస్తున్నాడు. అయన కుమారుడి పెళ్లి కూడా హిందూ పద్దతిలోనే జరిగింది, దీనికి సంబంధించిన వీడియో ఇక్కడ చూడొచ్చు. ఈయన గతంలో 2006 నుండి 2008 వరకు కూడా టీటీడీ చైర్మన్‌గా వ్యవహరించాడు.
చివరగా, భూమన కరుణాకర్ రెడ్డి తన కూతురి వివాహం క్రైస్తవ పద్దతిలో చేసినప్పటికీ తాను మాత్రం ఇప్పటికి హిందూ మతాన్నే ఆచరిస్తున్నాడు.

created: August 8, 2023


text:
బీహార్ రాష్ట్రానికి సంబంధించిన ఫోటో పెట్టి, తెలంగాణ రాష్ట్రంలోని రోడ్లు అని తప్పుగా ప్రచారం చేస్తున్నారు - FACTLY
Sai Krishna Muthyanolla
September 23, 2019
రోడ్డు పై నీటితో నిండిన గుంతల ఫోటో ఒకటి ఫేస్బుక్ లో పోస్టు చేసి, అది తెలంగాణ రాష్ట్రం లోని ఒక రోడ్డుకి సంబంధించినదని చాలా మంది షేర్ చేస్తున్నారు. అది ఎంతవరకు వాస్తవమో పరిశీలిద్దాం.
ఫోటో తెలంగాణ రాష్ట్రం లోని ఒక రోడ్డు కి సంబంధించినదని.
ఫాక్ట్ (నిజం): ఫోటో బీహార్ రాష్ట్రం లోని ‘భాఘల్పూర్- పిర్ పైంటి’ ప్రాంతాల మధ్య ఉన్న NH-80 రోడ్డుది. కావున, పోస్టులో చెప్పింది తప్పు.
పోస్టులో ఉన్న ఫోటోని గూగుల్ రివర్స్ ఇమేజ్ సెర్చ్ చేసినప్పుడు, అందుకు సంబంధించిన చాలా సెర్చ్ రిజల్ట్స్ వచ్చాయి. ఒక సెర్చ్ రెజల్ట్ లో ఒక ట్విట్టర్ వినియోగదారుడు ‘భాఘల్పూర్- పిర్ పైంటి’ ప్రాంతాల మధ్య ఉన్న NH80 రోడ్డు ఫోటోలు అంటూ ట్వీట్ లో ఆ ఫోటోని పెట్టాడు.
అదే ఫోటో ని ‘Times of India’ వార్తా సంస్థ భాఘల్పూర్ ప్రాంతంలో ఉన్న రోడ్ల దుఃస్థితిని వివరిస్తూ 2017 లో రాసిన కథనం లో కూడా చూడవచ్చు.
చివరగా, ఆ ఫోటో తెలంగాణ రాష్ట్రంలోని రోడ్డుకి సంబంధించినది కాదు. అందులో ఉన్నది బీహార్ రాష్ట్రం లోని భాఘల్పూర్ ప్రాంతంలోని ఒక రోడ్డు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: September 23, 2019


text:
ముస్లిముల పండగ బక్రీద్‌ను ఏమైనా అంటే ఒప్పుకోను అని బిల్ గేట్స్ అనలేదు - FACTLY
Sai Krishna Muthyanolla
July 15, 2021
‘ముస్లిముల పండగ బక్రీద్ ను ఏమైనా అంటే ఒప్పుకోను,’ అని బిల్ గేట్స్ అన్నారని ఒక సోషల్ మీడియా పోస్ట్ ద్వారా బాగా షేర్ చేస్తున్నారు. ‘జంతువుల్ని వధిస్తున్నారని ముస్లిములను అసహ్యించుకునే ట్వీట్లను నేను ఆమోదించను. కే.ఎఫ్.సి, మెక్డోనాల్డ్, బర్గర్ కింగ్ వంటి సంస్థలు ప్రతీ రొజూ ఒక మిలియన్ జంతువుల్ని, కేవలం ధనవంతుల కోసం వధించి డబ్బు కూడబెట్టుకుంటున్నాయి. ఈద్ సందర్భంగా ముస్లిముల జిబహ్ చేసే జంతువుల మాంసం పేదలకు ఉచితంగా పంచబడుతుంది అనే వాస్తవం మీరు తెలుసుకోవాలి’, అని బిల్ గేట్స్ వ్యాఖ్యానించినట్టు పోస్టులో అంటున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: ముస్లిముల పండగ బక్రీద్‌ను ఏమైనా అంటే ఒప్పుకోను అని బిల్ గేట్స్ అన్నారు.
ఫాక్ట్: ముస్లిముల పండగ బక్రీద్‌ను ఏమైనా అంటే ఒప్పుకోను అని బిల్ గేట్స్ అన్నారని చెప్పడానికి ఎటువంటి ఆధారాలు దొరకలేదు. బిల్ గేట్స్ యొక్క అధికారిక ట్విట్టర్, ఫేస్బుక్, బ్లాగ్‌లో కూడా ముస్లిముల పండగ బక్రీద్ గురించి వ్యాఖ్యానించినట్టు ఎక్కడా లేదు. కావున, పోస్ట్ ద్వారా చెప్పేది తప్పు.
పోస్టులో చెప్పిన విషయం గురించి ఇంటర్నెట్ లో వెతకగా, బిల్ గేట్స్ అలా అన్నారని ఎక్కడా కూడా ఎటువంటి సమాచారం లేదు. ఒకవేళ నిజంగానే బిల్ గేట్స్ అలా అని ఉంటే, ప్రముఖ వార్తాపత్రికలు దాని గురించి ప్రచురించేవి. బిల్ గేట్స్ యొక్క అధికారిక ట్విట్టర్, ఫేస్బుక్, బ్లాగ్‌లో కూడా ముస్లిముల పండగ బక్రీద్ గురించి వ్యాఖ్యానించినట్టు ఎక్కడా లేదు. పోస్టులో ఉన్న వ్యాఖ్యల్ని ఇంగ్లీష్‌లో అనువదించి సెర్చ్ చేసినప్పుడు, ఇటువంటి వ్యాఖ్యలతో కూడిన ట్విట్టర్ పోస్ట్ ఒకటి 10 ఆగస్ట్ 2019లోనే ఒకరు పబ్లిష్ చేసారని తెలుస్తుంది, కానీ, ఈ పోస్టులో బిల్ గేట్స్ అన్నట్టుగా లేదు.
I don’t want to see any tweet hating on Muslims for slaughtering animals, about 1 million animals killed each day by KFC, McDonalds, Burger King etc. too feed the rich & making hella money out of it. During Eid Muslims sacrifice them to feed the poor for Free & y’all lose ur mind
2019లో కూడా ఇలానే ఒక పోస్టులో బిల్ గేట్స్ ఇలా అన్నారు అని వైరల్ అయినప్పుడు, FACTLY రాసినఫాక్ట్-చెక్ ఆర్టికల్ ఇక్కడ చూడొచ్చు.
చివరగా, ముస్లిముల పండగ బక్రీద్‌ను ఏమైనా అంటే ఒప్పుకోను అని బిల్ గేట్స్ ఎటువంటి వ్యాఖ్యలు అనలేదు.


text:
హైకూ అని చెప్పబడుతున్న ఈ నాలుగు కాళ్ళ పక్షి నిజమైంది కాదు, ఇది ఒక ఆర్టిస్ట్ తయారుచేసిన ‘Cloud Antelope’ అనే బొమ్మ. - FACTLY
Sai Krishna Muthyanolla
May 30, 2023
పార్వతీ దేవికి ప్రతిరూపమైన, మరణం లేని ఒక నాలుగు కాళ్ళ అరుదైన పక్షి అని చెప్తున్న ఒక జీవి ఫోటో సోషల్ మీడియాలో వైరల్ అవుతోంది. ఈ పక్షి పేరు హైకూ అని, ఇది నేపాల్ దేశంలోని మంచు కొండల్లో ఉంటుందని చెప్తున్నారు. అసలు, ఈ క్లెయిమ్ వెనుక ఉన్న నిజానిజాలు ఏంటో ఈ ఆర్టికల్ ద్వారా చూద్దాం.
క్లెయిమ్: వీడియోలో ఉన్న ఈ పక్షి పేరు హైకూ, ఇది పార్వతి దేవికి ప్రతిరూపం.
ఫాక్ట్(నిజం): ఇది నిజమైన పక్షి కాదు, ఇది ఒక బొమ్మ. Calyn McLeod అనే ఆర్టిస్ట్ దీన్ని తయారు చేసారు. దీని పేరు ‘Cloud Antelope’, హైకూ కాదు. కావున, పోస్టులో చేస్తున్న క్లెయిమ్ తప్పు.
వీడియోలో ఉన్న పక్షి గురించి మరింత సమాచారం పొందడానికి, అందులోని కొన్ని కీ ఫ్రేమ్స్ ఉపయోగించి ఇంటర్నెట్లో రివర్స్ ఇమేజ్ సెర్చ్ చేసి చూసాము. 2014లో Fruit-Bat-Phoenix అనే ఫేస్‌బుక్ పేజీలో అప్లోడ్ చేసిన ఒక పోస్టులో ఈ పక్షి యొక్క ఫోటో దొరికింది.
Fruit-Bat-Phoenix ఫేస్‌బుక్ పేజీలో వైరల్ వీడియోలో చెప్తున్న హైకూ వంటి అనేక జంతువుల ఫోటోలు ఉన్నాయి. కానీ, ఇవన్నీ ఆర్ట్ వర్క్స్, చిన్న చిన్న శిల్పాలు, వీటిని Calyn McLeod  అనే ఆర్టిస్ట్ తయారు చేసారు. వీటిని తాను fruitbatphoenix.com అనే వెబ్సైటులో అమ్ముతారు.
తన వెబ్సైటులో హైకూ అని చెప్పబడుతున్న ఫోటో కోసం వెతకగా, ఇది తాను తయారు చేసిన  ‘Cloud Antelope’ అనే బొమ్మ అని తెలిసింది. ఆమె,ఈ బొమ్మ గురించి తన వెబ్సైటులో రాస్తూ ఈ బొమ్మను కొన్ని యూట్యూబ్ వీడియోల్లో, వైరల్ ఫేస్‌బుక్ పోస్టులలో తప్పుగా వాడారని, ఇది తన సృష్టి అని చెప్పారు.
చివరిగా, హైకూ అని చెప్పబడుతున్న ఈ నాలుగు కాళ్ళ పక్షి నిజమైంది కాదు, ఇది ఒక ఆర్టిస్ట్ తయారుచేసిన ‘Cloud Antelope’ బొమ్మ.


text:
“నాకూ ఆ నన్ కు మధ్య జరిగింది 'రేప్ ' కాదు.. పవిత్రకార్య సాధన” అంటూ బిషప్ ఫ్రాంకో ములక్కల్ వ్యాఖ్యలు చేయలేదు - FACTLY
Sai Krishna Muthyanolla
November 5, 2019
కేరళలో ఒక నన్ ని మానభంగం చేసాడనే ఆరోపణలు ఎదురుకుంటున్న బిషప్ ఫ్రాంకో ములక్కల్ ఈ విధమైన వ్యాఖ్యలు చేసినట్లుగా ప్రచారం జరుగుతోంది- ‘నాకూ ఆ నన్ కు మధ్య జరిగింది ‘రేప్ ‘ కాదు..  పవిత్రకార్య సాధన కోసం చేసిన కవ్వం చిలుకులో చివర్న కవ్వం వణుకులో మహాజ్ణాన పెరుగుకవ్వపు చిలకరింతలో చిందిన పవిత్రాత్మ యేసు వారి మజ్జిగ చుక్కల కార్యం.. కనుక..చర్చిల్లో జరిగేది మానభంగాలు కాదు..వెన్నకోసం చిలికే కవ్వపు సయ్యాట మాత్రమే’. ఆ వ్యాఖ్యలు బిషప్ ములక్కల్ నిజంగానే చేశాడా చూద్దాం.
“నాకూ ఆ నన్ కు మధ్య జరిగింది ‘రేప్ ‘ కాదు..  పవిత్రకార్య సాధన కోసం చేసిన కవ్వం…” అంటూ బిషప్ ఫ్రాంకో ములక్కల్ వ్యాఖ్యలు చేసాడు.
ఫాక్ట్ (నిజం): బిషప్ ఫ్రాంకో ములక్కల్ ఆ వ్యాఖ్యలు చేయలేదు. ఆయన అలా అన్నట్లుగా పేర్కొన్నది ఒక ‘సెటైరికల్’ వెబ్సైట్ యొక్క ట్విట్టర్ అకౌంట్. అంతేకాదు, అలాంటి వ్యాఖ్యలతో ఉన్న న్యూస్ ఛానల్ టెంప్లేట్ ఒక వెబ్సైటు ద్వారా సృష్టించబడింది. కావున, ఆరోపణ తప్పు.
కేరళలో బిషప్ ఫ్రాంకో ములక్కల్  ఒక నన్ ని మానభంగం చేసాడనే ఆరోపణలు ఎదురుకుంటున్నట్లుగా ‘India Today’ కథనం ద్వారా తెలుస్తుంది. పోస్టులో ఆరోపించినట్లుగా ఆ  వ్యాఖ్యలు (‘Whatever happened between me and nun, it is not rape. It is the Holi Ritual of enlightenment to feel the Magical Existence of Holi Jesus at the end of the act’) బిషప్ ములక్కల్ చేశాడా అని గూగుల్ లో వెతికినప్పుడు, ఆ విషయాన్ని ధ్రువీకరిస్తూ ఏ వార్తా సంస్థ న్యూస్ రిపోర్ట్ కూడా లభించలేదు. అదే విషయంతో ఫేస్బుక్ లో మరియు ట్విట్టర్ లో వెతికినప్పుడు, గత సంవత్సరం నుండి అలాంటి ప్రచారం జరుగుతున్నట్లుగా తెలుస్తుంది. వెతికే  ప్రక్రియలో బిషప్ ములక్కల్ ఆ వ్యాఖ్యలు చేసాడని ఆరోపిస్తూ మొట్టమొదట ‘The Unpaid News’ అనే పేరుతొ ఉన్న ట్విట్టర్ అకౌంట్ ట్వీట్ పెట్టినట్లుగా తెలుస్తుంది. ఆ అకౌంట్ యొక్క ప్రొఫైల్ చూసినప్పుడు, అది ‘సెటైరికల్’ వెబ్సైటుకి సంబంధించిన ట్విట్టర్ అకౌంట్ అని తెలిసింది. తాము అందరి కంటే బెస్ట్ ఫేక్ న్యూస్ రాస్తాము అని కూడా వాళ్ళ ట్విట్టర్ ప్రొఫైల్ లో ఉంటుంది.
ట్వీట్ లో పెట్టిన స్క్రీన్ షాట్ లో ఆ వ్యాఖ్యలు చేసినట్లుగా ఒక న్యూస్ ఛానల్ టెంప్లేట్ ఉంది. అందులో, ‘ANI’ వాటర్ మార్క్ దగ్గర ‘breakyourownnews.com’ అని ఉండడం గమనించవచ్చు మరియు ‘Holy’ కి బదులుగా ‘Holi’ అని ఉండడం కూడా చూడవచ్చు. ‘Break Your Own News’ వెబ్సైటు ద్వారా మనకు కావాల్సిన హెడ్ లైన్స్ ని మరియు ఫోటోని పెట్టి అలాంటి టెంప్లేట్ లను రూపొందించొచ్చు.
చివరగా, బిషప్ ఫ్రాంకో ములక్కల్ ‘ఆ నన్ కు నాకూ మధ్య జరిగింది రేప్ కాదు’ అని అనలేదు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: November 5, 2019


text:
చైనా ఉత్పత్తుల గురించి ‘బిశ్వజిత్ ముఖర్జీ’ పేరుతో వస్తున్నది ఒక ఫేక్ మెసేజ్. - FACTLY
Sai Krishna Muthyanolla
October 3, 2019
భారతదేశం పై ప్రతీకారం తీర్చుకోవడానికి పాకిస్తాన్ కి చైనా సహాయం చేస్తుందని, భారత్ కి వచ్చే బాణసంచాల్లో ప్రత్యేక రసాయనాలను కలుపుతుందని, కావున ఈ దీపావళికి చైనా ఉత్పత్తులను ఉపయోగించవద్దని భారత హోం మంత్రిత్వశాఖ రిటైర్డ్ ఇన్వెస్టిగేషన్ ఆఫీసర్ బిశ్వజిత్ ముఖర్జీ తెలిపినట్టు సోషల్ మీడియా లో ఒక మెసేజ్ ని చాలా మంది పోస్ట్ చేస్తున్నారు. ఆ మెసేజ్ లో ఎంతవరకు నిజముందో విశ్లేషిద్ధాం.
విషపూరిత రసాయనాలను కలుపుతున్నందున ఈ దీపావళికి చైనా ఉత్పత్తులను ఉపయోగించవద్దని చెప్పిన బిశ్వజిత్ ముఖర్జీ (రిటైర్డ్ ఇన్వెస్టిగేషన్ ఆఫీసర్, హోం మంత్రిత్వశాఖ, భారత ప్రభుత్వం).
ఫాక్ట్ (నిజం): ‘బిశ్వజీత్ ముఖర్జీ’ అనే పేరుతో హోం మంత్రిత్వశాఖలోఎటువంటి ఆఫీసర్ లేడు. పోస్టులోని మెసేజ్ ని హోం మంత్రిత్వ శాఖ తెలిపినట్టు ఎక్కడాకూడా సమాచారం లేదు. కావున పోస్ట్ లో చెప్పింది తప్పు.
పోస్టులోని మెసేజ్ గురించి వెతకగా, అదే మెసేజ్ గత రెండేళ్ళగా సోషల్ మీడియా లో షేర్   అవుతున్నట్టుగా తెలుస్తుంది.
‘బిశ్వజీత్ ముఖర్జీ’ అనే పేరుతో హోం మంత్రిత్వశాఖలో ఎవరైనా ఆఫీసర్ ఉన్నారా అని వెతకగా, ఆ పేరుతో ఎవరు లేరని తెలుస్తుంది.
అంతేకాదు, పోస్టులోని మెసేజ్ ని హోం మంత్రిత్వశాఖ తెలిపినట్టుగా ఎక్కడా కూడా సమాచారం లేదు. ఈ మెసేజ్ ఇంతకుముందు వైరల్ అయినప్పుడు మిగితా ఫాక్ట్ చెకింగ్ సంస్థలు హోం మంత్రిత్వశాఖ కి ఫోన్ చేసి అడగగా, అది ఒక ఫేక్ మెసేజ్ అని వారు తెలిపినట్టుగా తెలుస్తుంది. గతంలో చైనా బాణసంచాల్లోని పొటాషియం క్లోరేట్ వల్ల అవి హానికరం అని వార్తాసంస్థలు రాసిన ఆర్టికల్స్ ని ఇక్కడ మరియు ఇక్కడ చూడవొచ్చు. కానీ, పోస్ట్ లోని మెసేజ్ ని మాత్రం హోం మంత్రిత్వశాఖ ఇవ్వలేదు.
భారత ప్రభుత్వ ‘ప్రెస్ ఇన్ఫర్మేషన్ బ్యూరో’ కూడా ఇది ఫేక్ మెసేజ్ అని 2020లోనే చెప్పింది.
#WhatsApp पर गृह मंत्रालय के कथित अधिकारी के नाम से वायरल मैसेज में दावा किया गया है कि चीन भारत में अस्थमा फैलाने और नेत्र रोग विकार उत्पन्न करने के लिए विशेष प्रकार के पटाखे और सजावटी लाइट्स भेज रहा है।#PIBFactCheck: यह दावा फर्जी है। गृह मंत्रालय ने ऐसी कोई सूचना नहीं दी है। pic.twitter.com/6s1qLp8b31
చివరగా, చైనా ఉత్పత్తుల గురించి ‘బిశ్వజిత్ముఖర్జీ’ (రిటైర్డ్ ఇన్వెస్టిగేషన్ ఆఫీసర్) పేరుతో వస్తున్నది ఒక ఫేక్ మెసేజ్.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: October 3, 2019


text:
ఈ ఫొటోలో ఉన్నది ఒక బీజేపీ కార్యకర్త, కేంద్ర మంత్రి అజయ్ మిశ్రా కొడుకు ఆశీష్ మిశ్రా కాదు - FACTLY
Sai Krishna Muthyanolla
October 7, 2021
లఖింపూర్ ఖేరి లో హింస జరిగిన ఘటనా స్థలంలో బీజేపీకి చెందిన కేంద్ర మంత్రి అజయ్ మిశ్రా కొడుకు ఆశిష్ మిశ్రా చిత్రాలు, అంటూ కొన్ని ఫోటోలతో కూడిన ఒక పోస్ట్ సోషల్ మీడియాలో షేర్ అవుతుంది. 03 అక్టోబర్ 2021 నాడు వ్యవసాయ చట్టాలకు వ్యతిరేకంగా ఉత్తరప్రదేశ్ లఖింపూర్ ఖేరి రైతులు చేపట్టిన ఆందోళనలో హింసాత్మక ఘటనలు   చోటుచేసుకున్నాయి.  ఆశిష్ మిశ్రా రైతులను కారుతో తొక్కించి చంపేశాడని ఆరోపణలోస్తున్న నేపథ్యంలో, ఈ పోస్టు సోషల్ మీడియాలో షేర్ అవుతుంది. ఆ పోస్టులో ఎంతవరకు నిజముందో తెలుసుకుందాం.
క్లెయిమ్: లఖింపూర్ ఖేరి ఘటన సమయంలో బీజేపి కేంద్ర మంత్రి అజయ్ మిశ్రా కొడుకు ఆశిష్ మిశ్రా చిత్రాలు.
ఫాక్ట్ (నిజం): ఈ ఫోటోలలో కనిపిస్తున్నది ఆశీష్ మిశ్రా అనుచరుడు,  లఖింపూర్ ఖేరి లోకల్ బీజేపీ కార్యకర్త సుమిత్ జైస్వాల్. ఈ ఫోటోలో కనిపిస్తున్నది ఆశీష్ మిశ్రా కాదు. లఖింపూర్ ఖేరి  ఘటనలో ఆశీష్ మిశ్రా పాత్రని, ఘటన సమయంలో అతను అక్కడ ఉన్నాడా లేడా అన్న విషయాన్ని పోలీసులు ఇంకా విచారణ  చేస్తున్నారు. కావున, పోస్టులో చేస్తున్న క్లెయిమ్ తప్పుదోవ పట్టించేలా ఉంది.
పోస్టులో చేస్తున్న క్లెయింకు సంబంధించి గుగూల్‌లో కీ పదాలు ఉపయోగించి వెతికితే, కేంద్ర మంత్రి అజయ్ మిశ్రా కొడుకు ఆశీష్ మిశ్రా యొక్క అనేక ఫోటోలు ఇంటర్నెట్‌లో లభించాయి.   ఇంటర్నెట్‌లో లభించిన ఆశిష్ మిశ్రా ఫోటోలని పోస్టులో షేర్ చేసిన ఫోటోలతో పోల్చి చూసినప్పుడు, పోస్టులో హైలైట్ చేసిన వ్యక్తి ఆశీష్ మిశ్రా కాదని స్పష్టమయ్యింది. కాని, పోస్టులో షేర్ చేసిన ఒక ఫోటోలో, హైలైట్ చేసిన వ్యక్తి పక్కన ఆశీష్ మిశ్రా కూడా కనిపిస్తున్నారు.
పోస్టులో హైలైట్ చేసిన వ్యక్తి యొక్క సమాచారం కోసం గుగూల్‌లో వెతికితే, ఆ వ్యక్తికి సంబంధించి పూర్తి స్పష్టతనిస్తూ ‘Navabharat Times’ న్యూస్ సంస్థ 05 అక్టోబర్ 2021 నాడు ఆర్టికల్ పబ్లిష్ చేసినట్టు తెలిసింది. సోషల్ మీడియాలో ఆశీష్ మిశ్రాగా వైరల్ అవుతున్న ఈ వ్యక్తి,  ఆశీష్ మిశ్రా అనుచరుడు మరియు లఖింపూర్ ఖేరి లోకల్ బీజేపీ కార్యకర్త సుమిత్ జైస్వాల్ అని ఆర్టికల్‌లో తెలిపారు. సుమిత్ జైస్వాల్ ఆశీష్ మిశ్రాతో కలిసి దిగిన మరొక ఫోటోని ఈ ఆర్టికల్ పబ్లిష్ చేసింది.
లఖింపూర్ ఖేరి ఘటనకు సంబంధించి ఖేరి పోలీసులు ఆశీష్ మిశ్రాతో పాటు మరో 14 మందిపై కేసు ఫైల్ చేసారు. లఖింపూర్ ఖేరి హత్య ఘటనలో కేంద్ర మంత్రి అజయ్ మిశ్రా కొడుకు ఆశీష్ మిశ్రా ముఖ్య నేరస్థుడని FIRలో ఆరోపిచినట్టు పలు న్యూస్ ఆర్టికల్స్ పబ్లిష్ చేసాయి. ఆ ఆర్టికల్స్‌ని ఇక్కడ, ఇక్కడ చూడవచ్చు. రైతులపై దుసుకెళ్ళిన ‘SUV’ కారు తనదే కానీ, ఆ  ఘటన జరిగిన సమయంలో తాను అక్కడ లేనని ఆశీష్ మిశ్రా మీడియాతో తెలిపారు. లఖింపూర్ ఖేరి ఘటనలో ఆశీష్ మిశ్రా పాత్రని, ఘటన సమయంలో అతను  అక్కడ ఉన్నాడా లేడా అన్న విషయాన్నీ పోలీసులు ఇంకా విచారణ చేస్తున్నారు.
చివరగా, లఖింపూర్ ఖేరి బీజేపీ కార్యకర్త ఫోటోలని లఖింపూర్ ఖేరి హింసా ఘటన స్థలంలో ఆశీష్ మిశ్రా చిత్రాలంటూ షేర్ చేస్తున్నారు.

created: October 7, 2021


text:
ఢిల్లీ ఎన్నికల్లో బీజేపీకి 38.5 శాతం ఓట్లు వస్తే, ఆప్ పార్టీకి 53.57 శాతం ఓట్లు వచ్చాయి - FACTLY
Sai Krishna Muthyanolla
February 12, 2020
ఢిల్లీ ఎన్నికల్లో బీజేపీ కి 46.6 శాతం ఓట్లు వస్తే, ఆప్, కాంగ్రెస్ మరియు లెఫ్ట్ పార్టీలకు కలిపి కేవలం 47.8 శాతం ఓట్లు మాత్రమే వచ్చాయని, ఆ ఒక్క శాతం ఓట్లు వల్ల బీజేపీ 20 స్థానాల వరకు ఓడిపోయిందని చెప్తూ ఉన్న ఒక పోస్ట్ ని సోషల్ మీడియాలో చాలా మంది షేర్ చేస్తున్నారు. ఆ పోస్ట్ లో ఎంతవరకు నిజముందో విశ్లేషిద్ధాం.
ఢిల్లీ ఎన్నికల్లో బీజేపీ కి 46.6 శాతం ఓట్లు వస్తే, ఆప్, కాంగ్రెస్ మరియు లెఫ్ట్ పార్టీలకు కలిపి 47.8 శాతం ఓట్లు వచ్చాయి.
ఫాక్ట్ (నిజం): ఢిల్లీ ఎన్నికల్లో బీజేపీ కి కేవలం 38.5 శాతం ఓట్లు మాత్రమే వచ్చాయి. బీజేపీ, జేడీయూ మరియు ఎల్జేపీ పొత్తుకి దాదాపు 40 శాతం ఓట్లు వచ్చాయి. ఆప్ పార్టీకి 53.57 శాతం ఓట్లు వచ్చాయి. కావున పోస్ట్ లో చెప్పింది తప్పు.
ఏ పార్టీకీ ఎంత శాతం ఓట్లు వచ్చాయో అనే సమాచారం, భారత ఎన్నికల కమిషన్ వారి వెబ్ సైట్ లో దొరికుతుంది. ఆ వెబ్ సైట్ లో వివరాలు చూడగా, బీజేపీ కి కేవలం 38.5 శాతం ఓట్లు మాత్రమే వచ్చాయని తెలుస్తుంది. బీజేపీ తో పొత్తులో భాగంగా 70 సీట్లలోని 3 సీట్లలో జేడీయూ (2 సీట్లు) మరియు ఎల్జేపీ (1 సీట్) పోటీ చేసాయి. బీజేపీ, జేడీయూ మరియు ఎల్జేపీ కి కలిపి దాదాపు 40 శాతం ఓట్లు వచ్చినట్టు చూడవొచ్చు. కానీ, ఒక్క ఆప్ పార్టీకే 53.57 శాతం ఓట్లు వచ్చాయి. అలాగే, కాంగ్రెస్ కి 4.26 శాతం ఓట్లు వస్తే, లెఫ్ట్ పార్టీలకు 1 శాతం కంటే తక్కువ ఓట్లు వచ్చాయి.
చివరగా, ఢిల్లీ ఎన్నికల్లో బీజేపీ కి 46.6 శాతం ఓట్లు వస్తే, ఆప్, కాంగ్రెస్ మరియు లెఫ్ట్ పార్టీలకు కలిపి 47.8 శాతం ఓట్లు వచ్చాయన్న సమాచారంలో ఎటువంటి  నిజం లేదు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: February 12, 2020


text:
తమకు నచ్చినట్టుగా అంకెలను పోలుస్తూ బీజేపీ ప్రభుత్వం కంటే కాంగ్రెస్ ప్రభుత్వంలో అభివృద్ధి ఎక్కువ అని తప్పుదోవ పట్టిస్తున్నారు. - FACTLY
Sai Krishna Muthyanolla
September 26, 2019
బీజేపీ ప్రభుత్వ హయంలో కంటే కాంగ్రెస్ ప్రభుత్వం ఉన్నప్పుడు జీడీపీ మరియు ఎగుమతుల వృద్ది రెట్లు ఎక్కువ ఉండేవని, నిరుద్యోగం తక్కువ ఉండేదని, కొన్ని అంకెలతో కూడిన పోస్ట్ ని ఫేస్బుక్ లో కొంత మంది షేర్ చేస్తున్నారు. ఆ పోస్ట్ లో ఎంతవరకు నిజముందో విశ్లేషిద్ధాం.
కాంగ్రెస్ హయాంలో జీడీపీ మరియు ఎగుమతుల వృద్ధి రెట్లు 8.2% మరియు 69% గా ఉంటే, బీజేపీ హయాంలో అవి 5% మరియు -9.71% గా ఉన్నాయి. కాంగ్రెస్ హయాంలో నిరుద్యోగం 2.2% ఉంటే, బీజేపీ హయాంలో అది 7.9% ఉంది.
ఫాక్ట్ (నిజం): సమాన సమయాల్లో వృద్ధి రేట్లను తీసుకోకుండా తమకి నచ్చిన అంకెలను తీసుకొని పోస్టులో రెండు ప్రభుత్వాలను పోలుస్తున్నారు. కావున పోస్ట్ లో తప్పుగా పోల్చి ప్రజలను తప్పుదోవ పట్టిస్తున్నారు.
పోస్ట్ లో మూడు రకాల అంకెలను కాంగ్రెస్ మరియు బీజేపీ హయాంలల్లో పోల్చారు. ఒక్కొక్కటిగా విశ్లేషిద్ధాం.
జీడీపీ వృద్ధి:
గత నెల 30న ‘National Statistical Office’ (Ministry of Statistics and Programme Implementation – MoSPI) వారు రిలీజ్ చేసిన ‘Estimates of Gross Domestic Product for the first quarter’ ప్రకారం, ఈ ఆర్ధిక సంవత్సరం మొదటి త్రైమాసికంలో భారతదేశం యొక్క జీడీపీ వృద్ధి రేటు 5%. మోడీ హయాంలో తాజాగా వెలువడిన ఒక త్రైమాసికం జీడీపీ వృద్ధి రేటు అంకెను తీసుకొని తమకు నచ్చినట్టుగా కాంగ్రెస్ హయాంలో 2006-07 ఆర్ధిక సంవత్సరంలో వచ్చిన 8.1% జీడీపీ వృద్ధి రేటుతో పోలుస్తున్నారు. కాంగ్రెస్ హయాంలో కూడా 2011-12 ఆర్ధిక సంవత్సరానికి జీడీపీ వృద్ధి రేటు కేవలం 5.2% ఉన్నట్టుగా ‘MOSPI’ వెబ్ సైట్ లో చూడవచ్చు. 2018-19 ఆర్ధిక సంవత్సరానికి జీడీపీ వృద్ధి రేటు 6.8% గా అంచనా వేయబడింది.
నిరుద్యోగం:
గతంలో ‘National Sample Survey Office’ వారు ఐదేళ్ళకు ఒకసారి నిరుద్యోగ రేటుని లెక్కించేవారు, కానీ ఇప్పుడు సంవత్సరానికి (‘Periodic Labour Force Survey’) ఒకసారి లెక్కిస్తున్నారు. ఐదేళ్ళకు ఒకసారి లెక్కించినప్పుడు 2011-12 సంవత్సరంలో కాంగ్రెస్ హయాంలో నిరుద్యోగం 2.2% ఉంది. తాజాగా మే నెలలో ‘MOSPI’ వారు ప్రకటించిన ‘Periodic Labour Force Survey’ ప్రకారం 2017-18 సంవత్సరానికి నిరుద్యోగ రేటు 6.1% గా ఉంది. పోస్ట్ లోని నిరుద్యోగ రేటు దీనితో మ్యాచ్ అవ్వదు.
అయితే, ‘Centre for Monitoring Indian Economy’ అనే సంస్థ ఇచ్చిన అంకెల ప్రకారం జూన్-2019 లో భారతదేశంలో నిరుద్యోగ రేటు 7.9% కి చేరింది. అంటే, జూన్-2019 కి ఒక ప్రైవేటు సంస్థ ఇచ్చిన అంకెలను తీసుకొని 2011-12 సంవత్సరానికి ప్రభుత్వ సంస్థ ఇచ్చిన అంకెలతో పోలుస్తున్నారు.
ఎగుమతుల వృద్ధి:
వాణిజ్య మంత్రిత్వ శాఖ వారు ఇచ్చిన ప్రెస్ రిలీజ్ ద్వారా గత సంవత్సరం జూన్ నేలతో పోలుస్తే ఈ సంవత్సరం జూన్ నెలలో భారతదేశ ఎగుమతులు 9.7% తగ్గినట్టు తెలుస్తుంది. ఆ అంకెను తీసుకొని కాంగ్రెస్ హయాం మొత్తంలో (పదేళ్ళలో) పెరిగిన 69% ఎగుమతుల రేటుతో పోలుస్తున్నారు. బీజేపీ  ప్రభుత్వం హయంలో 2014-15 మరియు 2018-19 మధ్య ఎగుమతులు 6.4% పెరిగాయి.
చివరగా, తమకు నచ్చినట్టుగా అంకెలను పోలుస్తూ బీజేపీ  ప్రభుత్వం కంటే కాంగ్రెస్ ప్రభుత్వంలో అభివృద్ధి ఎక్కువ అని తప్పుదోవ పట్టిస్తున్నారు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: September 26, 2019


text:
ఇటీవల ముగిసిన ఛత్తీస్‌గఢ్, రాజస్థాన్, మధ్యప్రదేశ్ అసెంబ్లీ ఎన్నికలలో బీజేపీ గెలుచుకున్న స్థానాలు 56కి గుణిజాలు కావు - FACTLY
Sai Krishna Muthyanolla
December 8, 2023
నరేంద్ర మోదీ మద్దతుదారులు తరచూ 56 ఇంచ్ ఛాతీ అనే పదము ఎక్కువగా ఉపయోగిస్తారు. ఈ నేపథ్యంలోనే ఛత్తీస్‌గఢ్, రాజస్థాన్, మధ్యప్రదేశ్ రాష్ట్రాల్లో ఇటీవల ముగిసిన అసెంబ్లీ ఎన్నికల్లో బీజేపీ 56కి గుణిజాల సంఖ్య  స్థానాల్లో విజయం సాధించిందని సోషల్ మీడియాలో ఒక పోస్ట్ షేర్ అవుతోంది. 2023లో ఐదు రాష్ట్రాలలో జరిగిన అసెంబ్లీ ఎన్నికల్లో ఛత్తీస్‌గఢ్‌లో 56 సీట్లు, రాజస్థాన్‌లో 112 సీట్లు (56×2), మధ్యప్రదేశ్‌లో 168 సీట్లు (56×3) బీజేపీ గెలుచుకుంది అంటూ ఈ పోస్టులో క్లెయిమ్ చేస్తున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: ఇటీవల జరిగిన ఛత్తీస్‌గఢ్, రాజస్థాన్, మధ్యప్రదేశ్ అసెంబ్లీ ఎన్నికల్లో బీజేపీ 56కి గుణిజాల సంఖ్యలో సీట్లను కైవసం చేసుకుంది.
ఫాక్ట్ (నిజం): ఎలక్షన్ కమిషన్ అఫ్ ఇండియా  సమాచారం  ప్రకారం, ఇటివల ముగిసిన అసెంబ్లీ ఎన్నికల్లో, ఛత్తీస్‌గఢ్‌లో 54 సీట్లు, రాజస్థాన్‌లో 115 సీట్లు, మధ్యప్రదేశ్‌లో 163 సీట్లు సాధించి మూడు రాష్ట్రాల్లో బీజేపీ విజయం సాధించింది. ఈ మూడు రాష్ట్రాల్లో ఏ ఒక్క రాష్ట్రంలో కూడా బీజేపీకి 56కి గుణిజాల సంఖ్యలో సీట్లు దక్కలేదు. కావున, పోస్టు ద్వారా చెప్పేది తప్పు.
పోస్టులో క్లెయిమ్ చేసిన వివరాల కోసం ఎలక్షన్ కమిషన్ అఫ్ ఇండియా వెబ్ సైట్ లో వెతకగా, ఇటివల జరిగిన ఐదు రాష్ట్రాల ఎన్నికల  ఫలితాల వివరాలు మాకు లభించాయి. ఈ సమాచారం  ప్రకారం ఛత్తీస్‌గఢ్‌లో బీజేపి 54 స్థానాలలో విజయం సాధించింది.
అలాగే రాజస్థాన్ లో రాజస్థాన్‌లో 115 స్థానాల్లో విజయం సాధిచింది. ఇక మధ్యప్రదేశ్‌లో 163 సీట్లు బీజేపీ గెల్చుకున్నది. మూడు రాష్ట్రాలలో బీజేపీ మెజారిటీ స్థానాలను గెలిచి ప్రభుత్వం ఏర్పాటు చేయనున్నది. కాని పోస్టులో చెప్తున్నట్టు ఈ మూడు రాష్ట్రాలలో బీజేపీ 56కి గుణిజాల సంఖ్యలో స్థానాలు మాత్రం గెలుచుకోలేదు. నియోజికవర్గాల వారిగా ఈ మూడు రాష్ట్రాల ఎన్నికల ఫలితాలు ఇక్కడ- ఛత్తీస్‌గఢ్, రాజస్థాన్, మధ్యప్రదేశ్ చూడవొచ్చు.
చివరగా, ఇటీవల ముగిసిన ఛత్తీస్‌గఢ్, రాజస్థాన్ మరియు మధ్యప్రదేశ్ అసెంబ్లీ ఎన్నికలలో బీజేపీ గెలుచుకున్న స్థానాలు 56కి గుణిజాల సంఖ్యలో కాదు.

created: December 8, 2023


text:
పుల్వామా ఉగ్రదాడిలో మరణించిన సైనికుల కుటుంబాలకు ప్రభుత్వం ఆర్థిక సాయం అందించింది - FACTLY
Sai Krishna Muthyanolla
February 17, 2023
బీజేపీ ప్రభుత్వం పుల్వామ ఉగ్రదాడిలో మరణించిన సైనికుల కుటుంబాలకు ఒక కోటి రూపాయిల ఆర్ధిక సహాయం చేయలేదు కానీ కుంభమేళ కోసం ఏకంగా 4 వేల కోట్లు ఖర్చు చేసిందంటూ సోషల్ మీడియాలో ఒక పోస్టు షేర్ అవుతోంది. ఆ పోస్టులో ఎంతవరకు నిజముందో చూద్దాం.
క్లెయిమ్: బీజేపీ ప్రభుత్వం పుల్వామ ఉగ్రదాడిలో మరణించిన సైనికుల కుటుంబాలకు ఒక కోటి రూపాయిల ఆర్ధిక సహాయం కూడా అందించలేదు.
ఫాక్ట్ (నిజం): 14 ఫిబ్రవరి 2019 నాడు పుల్వామ ఉగ్రదాడిలో మరణించిన 40 మంది సైనికుల కుటుంబాలకు ఆయా జవాన్లు తీసుకుంటున్న జీతాలనే పెన్షన్లుగా ఇస్తున్నామని, విరాళాలతో కలుపుకొని ప్రతి కుటుంబానికి 2.16 కోట్ల నుండి 3.24 కోట్ల వరకు ఆర్ధిక సహాయం అందజేశామని సెంట్రల్ రిజర్వ్ పోలీస్ ఫోర్స్ (CRPF) 14 ఫిబ్రవరి 2020 నాడు ఒక ట్వీట్ ద్వారా స్పష్టం చేసింది. పుల్వామా దాడిలో మరణించిన CRPF జవాన్ల కుటుంబాలకు పూర్తి పెన్షన్‌తో పాటు అనేక ఆర్థిక ప్రయోజనాలను మరియు పరిహారాన్ని అందించామని హోమ్ వ్యవహారాల శాఖ 2021లో పార్లమెంటుకి తెలిపింది. కావున, పోస్టులో చేస్తున్న క్లెయిమ్ తప్పు.
పోస్టులో చేసిన క్లెయింకు సంబంధించిన వివరాల కోసం వెతికితే, పుల్వామ ఉగ్రదాడిలో మరణించిన 40 మంది సైనికుల కుటుంబాలకు ఆర్ధిక పరిహారం చెల్లించలేదని మీడియాలో వచ్చిన కథానాల గురించి స్పష్టతనిస్తూ CRPF 14 ఫిబ్రవరి 2020 నాడు ఒక ట్వీట్ పెట్టినట్టు తెలిసింది. 14 ఫిబ్రవరి 2019 నాడు పుల్వామ ఉగ్రదాడిలో మరణించిన సైనికుల కుటుంబాలలో ఒక్కరికి తప్పితే మిగితా అన్నీ కుటుంబాలకి ఆర్ధిక పరిహారాన్ని అందజేసినట్టు CRPF ఈ ట్వీట్లో తెలిపింది. మృతి చెందిన CRPF జవాన్ల కుటుంబాలకు ఆయా జవాన్లు తీసుకున్న జీతాలనే పెన్షన్లుగా ఇస్తున్నామని, విరాళాలతో కలుపుకొని ప్రతి అమరవీరుడి కుటుంబానికి 2.16 కోట్ల నుండి 3.24 కోట్ల వరకు ఆర్ధిక సహాయం అందజేశామని CRPF ఈ ట్వీట్లో స్పష్టం చేసింది.
3.
C. The total amount paid to each family, including the donations by individuals/organisations, range from 2.16 Crore to 3.24 Crore.
D. CREDAI has allotted flats to 19 NOKs. Remaining 21 cases are under process.
పుల్వామా దాడిలో మరణించిన CRPF జవాన్ల కుటుంబాలకు పూర్తి పెన్షన్‌తో పాటు అనేక ఆర్థిక ప్రయోజనాలను మరియు పరిహారాన్ని అందించామని కేంద్ర హోం వ్యవహారాల శాఖ 2021లో పార్లమెంటుకి తెలిపింది. రూ. 35 లక్షల సెంట్రల్ ఎక్స్ గ్రేషియా, CRPF రిస్క్ ఫండ్ కింద రూ. 20 లక్షలు, SBI పారామిలీటరీ సేలరీ ప్యాకేజీ కింద రూ. 30 లక్షలతో సహా మరెన్నో ఆర్థిక ప్రయోజనాలను మరియు పరిహారాలను పుల్వామ దాడిలో చనిపోయిన సైనికుల కుటుంబాలకు అందజేసినట్టు పార్లమెంటులో అడిగిన ప్రశ్నకు హోం వ్యవహారాల శాఖ సమాధానమిస్తూ తెలిపింది.
ఇవి కాకుండా ప్రతి అమరవీరుడి కుటుంబానికి గుజరాత్ ప్రభుత్వం రూ. 10 లక్షలు,  త్రిపుర రాష్ట్ర ప్రభుత్వం రూ. 2 లక్షలు, సిక్కిం ప్రభుత్వం రూ. 3 లక్షలను ఆర్ధిక సహాయంగా అందించిందని కేంద్ర హోం వ్యవహారాల శాఖ తన సమాధానంలో తెలిపింది. పుల్వామా దాడిలో మరణించిన రాష్ట్రానికి చెందిన 12 మంది జవాన్ల కుటుంబాలకు రూ. 25 లక్షల ఎక్స్ గ్రేషియా మరియు కుటుంబంలో ఒకరికి ప్రభుత్వ ఉద్యోగం కల్పిస్తామని ఉత్తరప్రదేశ్ ప్రభుత్వం 15 ఫీబ్రవరి 2019 నాడు ప్రకటించింది. 2019లో నిర్వహించిన కుంభమేళా కోసం ఉత్తరప్రదేశ్ ప్రభుత్వం 4200 కోట్లు కేటాయించింది. కానీ, పోస్టులో తెలుపుతున్నట్టు పుల్వామ ఉగ్రదాడిలో మరణించిన సైనికుల కుటుంబాలకు ఒక కోటి రూపాయిల ఆర్ధిక సహాయం కూడా అందచేయలేదని ప్రచారంలో ఎటువంటి వాస్తవం లేదు.
@UPGovt ने पुलवामा में हुए आतंकी हमले में शहीद हुए प्रदेश के 12 जवानों के प्रत्येक परिवार को 25 लाख रुपये की अनुग्रह राशि तथा परिवार के एक सदस्य को सरकारी नौकरी देने की घोषणा की है। साथ ही जवानों के पैतृक गांव के सम्पर्क मार्ग का नामकरण जवानों के नाम पर करने का निर्णय लिया है।
చివరిగా, పుల్వామ ఉగ్రదాడిలో మరణించిన సైనికుల కుటుంబాలకు బీజేపీ ప్రభుత్వం ఆర్ధిక సహాయం కూడా అందించలేదని చేస్తున్న ఈ ప్రచారంలో నిజం లేదు.

created: February 17, 2023


text:
కాంగ్రెస్ ప్రభుత్వ హయాంలో తీసుకున్న ఆయిల్ బాండ్స్ బకాయిలు బీజేపీ ప్రభుత్వం ఇంకా తీర్చలేదు - FACTLY
Sai Krishna Muthyanolla
February 5, 2021
కాంగ్రెస్ ప్రభుత్వం టైంలో పెట్రోల్ మరియు డీజిల్ కోసం లక్షల కోట్లు అప్పులు చేస్తే బీజేపీ ప్రభుత్వం వాటిని తీర్చిందని చెప్తూ ఉన్న పోస్ట్ ఒకటి సోషల్ మీడియాలో విస్తృతంగా షేర్ అవుతుంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: కాంగ్రెస్ ప్రభుత్వం టైంలో పెట్రోల్ మరియు డీజిల్ కోసం లక్షల కోట్లు అప్పులు చేస్తే బీజేపీ ప్రభుత్వం వాటిని తీర్చింది.
ఫాక్ట్ (నిజం): ఆయిల్ బాండ్స్ పై గత UPA, NDA ప్రభుత్వాలతో పాటు ఇప్పటి మోదీ  నేతృత్వం లోని NDA ప్రభుత్వం కూడా వడ్డీ చేల్లిస్తూ వస్తున్నప్పటికి, మోదీ ప్రభుత్వం ఇప్పటి వరకి  మెచ్యూర్ అయిన ఆయిల్ బాండ్స్ కి చెల్లించింది కేవలం రూ. 3500 కోట్లు మాత్రమే. ఆయిల్ బాండ్స్ కోసం చేసిన చాలా వరకు మార్కెట్ అప్పు ఇంకా ప్రభుత్వం తీర్చలేదు.  కావున పోస్టు ద్వారా చెప్పేది తప్పు.
పెట్రోల్ మరియు డీజిల్ కొనుగోలు కోసం గత ప్రభుత్వాలు విదేశాల దగ్గరి నుండి గాని లేక వరల్డ్ బ్యాంకు, IMF వంటి అంతర్జాతీయ సంస్థల నుండి గాని అప్పు తీసుకున్నట్టు మాకు ఎటువంటి సమాచారం లభించలేదు. ఐతే ఇంతకు ముందు పాలించిన UPA మరియు NDA ప్రభుత్వాల సమయంలో అంతర్జాతీయంగా ముడి చమురు ధరలు పెరినప్పుడు వాటి ప్రభావం దేశంలోని పెట్రోల్ మరియు డీజిల్ వినియోగదారుడిపై పడకుండా నియంత్రించే నేపథ్యంలో ప్రభుత్వాలు సబ్సిడీలు అందించాయి. అంతర్జాతీయంగా చమురు ధరలు పెరిగినప్పుడు ఈ పెరిగిన మొత్తాన్ని ఆయిల్ మార్కెటింగ్ కంపెనీలు (OMC) వినియోగదారుడికి బదలాయించకుండా ఉండేందుకు ఈ కంపెనీలు భరించాల్సిన నష్టానికి అనుగుణంగా ప్రభుత్వాలు ఆయిల్ మార్కెటింగ్ కంపెనీలకు నిర్ణిత వడ్డీ రేట్ చొప్పున 10 నుండి 20 సంవత్సరాల మెచ్యూరిటీ పీరియడ్ గల ఆయిల్ బాండ్స్ రూపంలో చెల్లించాయి. 2008లో UPA ప్రభుత్వం ఆయిల్ బాండ్స్ కి సంబంధించి జారీ చేసిన నోటిఫికేషన్ ఇక్కడ చూడొచ్చు. 2002-03 బడ్జెట్ స్పీచ్ లో అప్పటి NDA ప్రభుత్వం ఆయిల్ బాండ్స్ చేయదలచుకుందని చెప్పిన విషయం ఇక్కడ చూడొచ్చు. ఐతే 2010లో ఇలా పెట్రోల్ మరియు డీజిల్ ధరలను నియంత్రించే పద్దతిని ఆపేసి, పెట్రోల్ ధరలు మార్కెట్ హెచ్చుతగ్గులకు అనుగుణంగా ఎప్పటికప్పుడు మారే పద్దతిని తీసుకొచ్చారు.
2014-15 బడ్జెట్ లెక్కల ప్రకారం 2013-14 చివరికల్లా ఆయిల్ బాండ్స్ రూపంలో చెల్లించాల్సిన మొత్తం విలువ రూ. 1,34,423 కోట్లుగా ఉందని తెలిసింది. ఐతే ఈ బాండ్స్ వేరువేరు మెచ్యూరిటీ పీరియడ్ కలిగి ఉన్నాయి. అంటే మొదటి సారి మోదీ ప్రధానమంత్రి అయ్యే సమయానికి కేంద్ర ప్రభుత్వం చెల్లించాల్సిన మొత్తం రూ.1,34,423 కోట్లు. ఇందులో రూ. 3500 కోట్ల విలువగల రెండు బాండ్స్ 2015లో మెచ్యూర్ కానుండడంతో అప్పటి బీజేపీ ప్రభుత్వం వాటిని చెల్లించింది.
కేంద్ర ప్రభుత్వం మొన్న ప్రవేశ పెట్టిన 2021-22  బడ్జెట్ ప్రకారం 2020-21 చివరికల్లా ఆయిల్ బాండ్స్ రూపంలో చెల్లించాల్సిన మొత్తం విలువ రూ.1,30,923 కోట్లుగా ఉండడంతో బీజేపీ ప్రభుత్వం ఇప్పటి వరకి చెల్లించింది కేవలం రూ. 3500 కోట్లేనని స్పష్టమవుతుంది.  ఐతే 2021లో రూ. 10,000 కోట్ల విలువగల రెండు బాండ్స్ మెచ్యూర్ అవుతుండడం గమనించాల్సిన విషయం. 2021 లో చెల్లించే 10 వేల కోట్ల తరువాత కూడా  ఇంకా లక్ష ఇరవై వేల కోట్ల కంటే ఎక్కువ ఆయిల్ బాండ్స్ అప్పు ప్రభుత్వం ఇంకా బాకీ ఉంటుంది.
ఐతే ఆయిల్ మార్కెటింగ్ కంపెనీలకి జారీచేసిన బాండ్స్ కి ప్రతీ సంవత్సరం వడ్డీ చెల్లిస్తూ వస్తున్నారు, 2009-14 కాలంలో UPA ప్రభుత్వం పెట్రోల్ ధరల సబ్సిడీ కింద ఇంతకూ ముందు జారీ చేసిన బాండ్లపై వడ్డీ కింద మొత్తం, రూ.53,136 కోట్లు చెల్లించింది. 2014-19 కాలంలో NDA ప్రభుత్వం వడ్డీ రూపంలో మొత్తం రూ.50,216 కోట్లు చెల్లించింది. 2020-21 బడ్జెట్ లెక్కల ప్రకారం 2019-20 సంవత్సరానికి సంబంధించి సవరించిన బడ్జెట్ అంచనాలలో ఆ సంవత్సరం ఆయిల్ బాండ్స్ కి సంబంధించి చెల్లించిన వడ్డీ మొత్తం రూ. 9,989.96 కోట్లు కాగా, 2020-21లో కూడా ఇదే మొత్తంలో వడ్డీ చెల్లించాల్సి ఉంటుందని బడ్జెట్ అంచనా వేసింది. ఆయిల్ బాండ్స్ పై గత UPA & NDA ప్రభుత్వాలతో పాటు ఇప్పటి మోదీ నేతృత్వం లోని NDA ప్రభుత్వం వడ్డీ చేల్లిస్తూ వస్తున్నప్పటికి, ఇప్పటివరకైతే మోదీ ప్రభుత్వం మెచ్యూర్ అయిన ఆయిల్ బాండ్స్ కి చెల్లించింది కేవలం రూ. 3500 కోట్లు మాత్రమే. ఇంకా లక్ష కోట్లకి పైగా బాండ్స్ అప్పు ప్రభుత్వం కట్టాల్సి ఉంది.
చివరగా, 2014 నుండి మోదీ ప్రభుత్వం ఆయిల్ బాండ్స్ కి చెల్లించింది కేవలం రూ. 3500 కోట్లు మాత్రమే. ఇంకా లక్ష కోట్లకి పైగా బాండ్స్ అప్పు ప్రభుత్వం కట్టాల్సి ఉంది.

created: February 5, 2021


text:
ఈ ఫోటోలో ఉన్న వ్యక్తి ఉత్తరప్రదేశ్ BJP నేత, హత్రాస్ రేప్ నిందితుని తండ్రి కాదు. - FACTLY
Sai Krishna Muthyanolla
October 6, 2020
ఇటీవల ఉత్తరప్రదేశ్ లో ఒక దళిత మహిళ అత్యాచార కేసులో నిందితుడైన సందీప్ ఠాకూర్  తండ్రికి BJP నేతలతో సంబంధం ఉన్నదని చెప్తూ దీనికి సంబంధించి కొన్ని ఫోటోలు షేర్ చేసిన  పోస్ట్ ఒకటి సోషల్ మీడియాలో వైరల్ అవుతుంది.ఈ కథనం ద్వారా అందులో ఎంత నిజముందో చూద్దాం.
క్లెయిమ్: ఉత్తరప్రదేశ్ దళిత మహిళ అత్యాచార కేసులో నిందితుడైన సందీప్ ఠాకూర్  తండ్రికి BJP నేతలతో సంబంధం ఉంది. దీనికి సంబంధించి కొన్ని ఫోటోలు.
ఫాక్ట్(నిజం): పోస్టులో ఉన్న ఫొటోలో ఉన్న వ్యక్తి ప్రయాగ్ రాజ్ కి చెందిన BJP నేత, ఇతనిపై  అత్యాచారం కేసు రిజిస్టర్ అయింది , కానీ ఇతనికి హత్రాస్ రేప్ కి ఎటువంటి సంబంధం లేదు. కావున పోస్టు ద్వారా చెప్పేది తప్పు.
పోస్టులో ఉన్న ఫోటో  స్క్రీన్ షాట్స్ ని రివర్స్ ఇమేజ్ సెర్చ్ చేయగా పోస్టులోని వ్యక్తి మోదీతో ఉన్న ఫోటోని ప్రచురించిన ఒక వార్తా కథనం మాకు కనిపించింది. ఈ  వార్తా కథనం ప్రకారం ఫొటోలో ఉన్న వ్యక్తి ప్రయాగ్ రాజ్ కి చెందిన BJP నేత శ్యామ్ ప్రకాష్ ద్వివేది, ఇతనిపై  అత్యాచారం కేసు రిజిస్టర్ అయిందని ఈ కథనం యొక్క సారాంశం. కానీ, ఇతను హత్రాస్ ఘటనలో నిందితుని తండ్రి కాదు. హత్రాస్ సంఘటనకి ఇతనికి సంబంధం లేదు.
ఇతని పేరుతో ఉన్న సోషల్ మీడియా అకౌంట్ల కోసం వెతకగా ఇతని ఫేస్బుక్ అకౌంట్లో యోగి ఆదిత్యనాథ్, రాజ్ నాథ్  సింగ్ వంటి BJP నేతలతో ఉన్న ఫోటోలు కనిపించాయి. అదే అకౌంట్ లో   ఇతను ప్రయాగ్ రాజ్ BJP నేత అనే ఉంది. ఇతని ట్విట్టర్ అకౌంట్ ఇక్కడ చూడొచ్చు.
ఇంకా హత్రాస్ ఘటనలో నిందితుడు అయిన సందీప్ ఠాకూర్ తండ్రి మీడియాతో మాట్లాడిన వీడియో ఇక్కడ చూడొచ్చు.
ఇటీవలే ఉత్తరప్రదేశ్ లోని హత్రాస్ లో జరిగిన 19 ఏళ్ళ యువతి అత్యాచార కేసు నేపథ్యంలో పోస్టులో ఉన్న వార్త లాంటి తప్పుదోవ పట్టించే వార్తలు సోషల్ మీడియాలో విస్తృతంగా  షేర్ చేస్తున్నారు.
చివరగా, పోస్టులో ఉన్న ఫోటోలోని వ్యక్తి ప్రయాగ్ రాజ్ కి చెందిన BJP నేత శ్యామ్ ప్రకాష్ ద్వివేది, ఇతనికి హత్రాస్ లో జరిగిన ఘటనకి సంబంధం లేదు.

created: October 6, 2020


text:
బిజేపి నాయకుడు వికాస్ దూబే ను, కాన్పూర్ ఎన్కౌంటర్ సూత్రధారి అయిన వికాస్ దూబే గా చిత్రికరిస్తున్నారు - FACTLY
Sai Krishna Muthyanolla
July 7, 2020
‘2 జులై 2020’ నాడు కాన్పూర్ లో జరిగిన ఒక ఎన్కౌంటర్ లో  ఒక డి.ఎస్.పి. , ముగ్గురు సబ్ ఇన్స్పెక్టర్లతో సహా ఎనిమిది మంది పోలీస్ అధికారుల మరణించారు.  బిజేపి నాయకుడు  వికాస్ దూబే యొక్క పలు ఫోటోలు సోషల్ మీడియాలో షేర్ చేస్తు, కాన్పూర్ ఎన్కౌంటర్ కి సంబంధించి కీలక సూత్రధారి, అంటూ పోస్టులు పెడుతున్నారు. ఆ పోస్టులలో ఎంతవరకు నిజముందో చూద్దాం.
కాన్పూర్ ఎన్కౌంటర్ సూత్రధారి బిజేపి నాయకుడు వికాస్ దుబే.
ఫాక్ట్ (నిజం): వికాస్ దూబే అనే అదే పేరు కలిగి ఉన్న కాన్పూర్ లోని ఒక రౌడీ  ఈ ఎన్కౌంటర్ కి కీలక సూత్రధారి, బిజేపి నాయకుడు  వికాస్ దూబే కాదు. కాన్పూర్ ఎన్కౌంటర్ కి సంబంధించి తనని నిందితుడుగా సోషల్ మీడియాలో షేర్ చేస్తున్న నేపధ్యంలో బిజేపి నాయకుడు వికాస్ దూబే, తనకి ఈ ఎన్కౌంటర్ కి ఎలాంటి సంబంధం లేదు అని స్పష్టం చేస్తూ వీడియో రిలీజ్ చేసారు. కావున, పోస్టులో చేసిన క్లెయిమ్ తప్పు.
‘02 జులై 2020’  నాడు కాన్పూర్ లో జరిగిన ఎన్కౌంటర్ కి సంబంధించిన వివరాల కోసం వెతకగా, ‘jagran’ వెబ్సైటులో ఈ విషయానికి సంబంధించి రాసిన ఒక ఆర్టికల్ దొరికింది. ఈ ఎన్కౌంటర్ కి ప్రధాన సూత్రధారి అయన వికాస్ దూబే ఫోటో ఆ ఆర్టికల్ లో దొరికింది. దాన్ని  బట్టి ఈ ఎన్కౌంటర్ కి బిజేపి నాయకుడు  వికాస్ దూబేకి ఎలాంటి సంబంధం లేదు అని స్పష్టమయ్యింది . వికాస్ దూబే అనే అదే పేరు గల కాన్పూర్ లోని ఒక రౌడీ షీటర్ ఈ ఎన్కౌంటర్ లో ప్రధాన నింధితుడని విశ్లేషణలో తెలిసింది. 60కి పైగా కేసులలో నిందితుడుగా గా ఉన్న ఈ రౌడీ షీటర్, ఇదివరకు  బహుజన్ సమాజ్ పార్టీ (BSP) లో సభ్యుడుగా ఉన్నాడని వార్తా పత్రికలు రిపోర్ట్ చేసాయి.
కాన్పూర్ ఎన్కౌంటర్ కి సంబంధించి తనని నిందితుడుగా సోషల్ మీడియాలో షేర్ చేస్తున్న నేపధ్యంలో బిజేపి నాయకుడు వికాస్ దూబే, తనకి ఈ ఎన్కౌంటర్ కి ఎలాంటి సంబంధం లేదు అని స్పష్టం చేస్తూ ట్విట్టర్ లో వీడియో రిలీజ్ చేసారు. బిజేపి నాయకుడు వికాస్ దూబే  ఇచ్చిన ఈ స్పష్టికరణకి  సంబంధించి రాసిన ఆర్టికల్ మనం ఇక్కడ చూడవచ్చు.
’02 జులై 2020’ నాడు, 15 నుండి 16 మందితో కూడిన పోలీస్ బృందం వికాస్ దూబేను పట్టుకోవడానికి కాన్పూర్ లోని చౌబెపూర్ గ్రామంలోకి అర్దరాత్రి రైడ్ కి వెళ్ళడం జరిగింది. ఈ విషయం ముందే తెలుసుకున్న దూబే , పోలీసులు అక్కడికి చెరుకోగానే ఒకసారిగా తన మనుషులతో దాడి చేసాడు. ఈ దాడిలో ఒక  డి.ఎస్.పి. , ముగ్గురు సబ్ ఇన్స్పెక్టర్లతో సహా ఎనిమిది మంది పోలీస్ అధికారుల మరణించారు.
చివరగా,  బిజేపి నాయకుడు వికాస్ దూబే ను, కాన్పూర్ ఎన్కౌంటర్ సూత్రధారి అయిన వికాస్ దూబే గా తప్పుగా చిత్రికరిస్తున్నారు
‘మీకు తెలుసా’ సిరీస్ లో మా వీడియోస్ మీరు చూసారా?


text:
నిర్మల్ బహిరంగ సభలో జాతీయ గీతం పాడుతున్నప్పుడు బీజేపీ నాయకులు అరవింద్, జితేందర్ రెడ్డి జాతీయ జెండాకు సెల్యూట్ చేసారు - FACTLY
Sai Krishna Muthyanolla
September 24, 2021
‘దేశం కోసం ధర్మం కోసం అని చెప్పుకునే తెలంగాణ బీజేపీ నాయకులు, నిర్మల్ బహిరంగ సభలో జాతీయ గీతం పాడుతున్నప్పుడు సెల్యూట్ చేయకుండా నిలిచున్నారు’, అంటూ సోషల్ మీడియాలో ఒక ఫోటో షేర్ అవుతుంది. ‘నమస్తే తెలంగాణ’ వార్త పత్రిక ప్రచురించిన ఒక కథనం యొక్క ఫోటోని ఈ పోస్టులో షేర్ చేసారు. 17 సెప్టెంబర్ 2021 నాడు బీజేపీ నిర్వహించిన ‘తెలంగాణ వియోచన దినోత్సవం’ సభలో, బీజేపీ నాయకులు ధర్మపురి అరవింద్,  జితేందర్ రెడ్డి, జాతీయ గీతం పాడుతున్న సమయంలో జాతీయ జెండాకి సెల్యూట్ చేయకుండా నిలుచున్నారని ఈ పోస్టులో క్లెయిమ్ చేస్తున్నారు. ఆ పోస్టులో ఎంతవరకు నిజముందో చూద్దాం.
క్లెయిమ్: నిర్మల్ బహిరంగ సభలో నిజామాబాద్ ఎంపీ అరవింద్, బీజేపీ నేత జితేందర్ రెడ్డిలు జాతీయ జెండాకు సెల్యూట్ చేయకుండా నిలిచున్న దృశ్యం.
ఫాక్ట్ (నిజం): నిర్మల్ బహిరంగ సభలో జాతీయ గీతం ఆలపిస్తున్నప్పుడు బీజేపీ నేతలు ధర్మపురి అరవింద్,  జితేందర్ రెడ్డిలు నిలబడి జాతీయ జెండాకు సెల్యూట్ చేసారు. అమిత్ షా ముఖ్య అతిధిగా విచ్చేసిన ‘తెలంగాణ వియోచన దినోత్సవం’ సభలో బీజేపీ నాయకులు జాతీయ జెండాను అవమానించినట్టు మరే ఒక న్యూస్ సంస్థ రిపోర్ట్ చేయలేదు. కావున, పోస్టులో చేస్తున్న క్లెయిమ్ తప్పుదోవ పట్టించేలా ఉంది.
పోస్టులో చేస్తున్న క్లెయింకు సంబంధించి స్పష్టత కోసం నిర్మల్ బహిరంగ సభ విడియోలను వెతికితే, నిర్మల్ బహిరంగ సభలో బీజేపీ నాయకుడు అమిత్ షా జెండా ఎగరవేసిన దృశ్యాలని చూపుతూ ‘V6’ న్యూస్ సంస్థ 17 సెప్టెంబర్ 2021 నాడు తమ యూట్యూబ్ ఛానెల్లో ఒక వీడియోని పబ్లిష్ చేసినట్టు తెలిసింది. ‘తెలంగాణ వియోచన దినోత్సవం’ సభా వేదికపై ఉన్న ప్రముఖ బీజేపీ నాయకులు, జాతీయ గీతం వచ్చినప్పుడు జాతీయ జెండాకు లేచి సెల్యూట్ చేసిన దృశ్యాలని ఈ వీడియోలో చూడవచ్చు.  కానీ, ఈ వీడియోలో తెలంగాణ బీజేపీ నాయకులు ధర్మపురి అరవింద్, జితేందర్ రెడ్డిలు కనబడలేదు. ఈ సభకు హజారైన బీజేపీ కార్యకర్తలు కొందరు, అమిత్ షా జాతీయ జెండా ఎగరవేసిన సమయంలో వీడియోలు తీసి తమ ఫేస్‌బుక్ పేజీలో షేర్ చేసారు. ఆ వీడియోలని ఇక్కడ, ఇక్కడ చూడవచ్చు. బీజేపీ కార్యకర్తలు షేర్ చేసిన ఈ లైవ్ వీడియోలలో, బీజేపీ నాయకులు ధర్మపురి అరవింద్ మరియు జితేందర్ రెడ్డి, జాతీయ గీతం పాడుతున్న సమయంలో నిలబడి జాతీయ జెండాకు సెల్యూట్ చేసినట్టు స్పష్టంగా కనిపిస్తుంది.
నిర్మల్ సభలో జాతీయ జెండాకు సెల్యూట్ చేసిన ఫోటోని నిజామాబాదు ఎంపీ ధర్మపురి అరవింద్ తన ఫేస్‌బుక్ పేజీలో పోస్ట్ చేసారు.
అయితే, బీజేపీ కార్యకర్తలు షేర్ చేసిన ఒక వీడియోలో, జాతీయ గీతం ముగిసిన తరువాత కొందరు బీజేపీ నేతలు త్వరగా, మరికొందరు నాయకులు ఆలస్యంగా చేతులు దింపుతున్న విషయాన్ని మనం చూడవచ్చు. ఈ వీడియోలో జాతీయ గీతం ముగిసిన తరువాత ఈటల  రాజేందర్, రాజా సింగ్ త్వరగా చేతులు కిందకి దింపితే, వారి పక్కన ఉన్న నాయకులు ఇంకా సెల్యూట్ చేస్తూనే ఉండటాన్ని మనం గమనించవచ్చు. ‘నమస్తే తెలంగాణ’ పత్రిక ప్రచురించిన ఫోటో కూడా సభలో జాతీయ గీతం పాడటం ముగిసిన తరువాత తీసి ఉండవచ్చని ఈ వివరాల ఆధారంగా చెప్పవచ్చు. 17 సెప్టెంబర్ 2021 నాడు బీజేపీ నిర్వహించిన తెలంగాణ వియోచన దినోత్సవ సభలో, బీజేపీ నాయకులు జాతీయ జెండాను అవమానించినట్టు మరే వార్తా సంస్థ రిపోర్ట్ పబ్లిష్ చేయలేదు. పోస్టులో షేర్ చేసిన ఫోటో ఈ సభలో ఎప్పుడు తీసిందో చెప్పలేనప్పటికీ, నిర్మల్ సభలో జాతీయ గీతం పాడుతున్న సమయంలో ధర్మపురి అరవింద్, జితేందర్ రెడ్డి నిలబడి జాతీయ జెండాకు సెల్యూట్ చేసినట్టు ఖచ్చితంగా చెప్పవచ్చు.
ఇదివరకు, 75వ స్వాత్రంత్య దినోత్సవ వేడుకలలో తెలంగాణ హోం మంత్రీ ముహమ్మద్ అలీ, నల్గొండ జిల్లా కలెక్టర్ ప్రశాంత్ జీవన్ పాటిల్ జాతీయ జెండాకు సెల్యూట్ చేయలేదని ఇలానే  పోస్టులు  షేర్ చేసినప్పుడు, FACTLY ఆ క్లెయిమ్ తప్పని రుజువు చేస్తూ ఫాక్ట్-చెక్ ఆర్టికల్ పబ్లిష్ చేసింది.
చివరకు, నిర్మల్ బహిరంగ సభలో జాతీయ గీతం పాడుతున్న సమయంలో బీజేపీ నాయకులు ధర్మపురి అరవింద్, జితేందర్ రెడ్డి జాతీయ జెండాకు సెల్యూట్ చేసారు.

created: September 24, 2021


text:
హర్యానా అభివృద్ధి కోసం 2013లో బీజేపీ నాయకులు చేసిన అర్ధనగ్న నిరసనని పెట్రోల్ ధరలకి ముడిపెడుతున్నారు - FACTLY
Sai Krishna Muthyanolla
February 24, 2021
కాంగ్రెస్ ప్రభుత్వంలో పెట్రోల్ ధర 61 రూపాయిలు అయిందని సగం బట్టలేసుకొని రోడ్డు పై నిరసన చేసిన బీజేపీ నాయకులు, ఇప్పుడు పెట్రోల్ ధర 95 రూపాయిలు అయ్యాక కూడా నిరసన ఎందుకు తెలపడం లేదని సోషల్ మీడియాలో ఒక పోస్ట్ షేర్ అవుతుంది. అర్ధనగ్న నిరసన చేస్తున్న బీజేపీ కార్యకర్తల ఫోటో ఈ పోస్టులో షేర్ చేసారు. ఇటివల దేశంలో వరుసగా పెట్రోల్ ధరలు పెరుగుతున్న నేపథ్యంలో, ఈ పోస్ట్ సోషల్ మీడియాలో షేర్ అవుతుంది. ఆ పోస్టులో ఎంతవరకు నిజముందో చూద్దాం.
క్లెయిమ్: కాంగ్రెస్ ప్రభుత్వంలో పెట్రోల్ ధరలు పెరిగాయని అర్ధనగ్న నిరసన చేసిన బీజేపీ నాయకుల ఫోటో.
ఫాక్ట్ (నిజం): ఈ ఫోటోలో అర్ధనగ్న నిరసన చేస్తుంది హర్యానా బీజేపీ నాయకుడు అనిల్ విజ్. 2013 లో హర్యానా కాంగ్రెస్ ప్రభుత్వానికి వ్యతిరేకంగా అనిల్ విజ్ ఈ నిరసన చేసారు. హర్యానా రాష్ట్రం అభివృద్ధికి కాంగ్రెస్ ప్రభుత్వం పనిచేయడం లేదని అనిల్ విజ్ నిరసనలో తెలిపారు. ఈ ఫోటో పెట్రోల్ ధరల నిరసనకు సంబంధించింది కాదు. కావున, పోస్టులో చేస్తున్న క్లెయిమ్ తప్పు.
పోస్టులో షేర్ చేసిన ఫోటోని రివర్స్ ఇమేజ్ సెర్చ్ చేసి వెతికితే, ఇదే ఫోటోని షేర్ చేస్తూ ‘Dainik Tribune’ 22 సెప్టెంబర్ 2013 నాడు ఒక ఆర్టికల్ పబ్లిష్ చేసినట్టు తెలిసింది. హర్యానా బీజేపీ నాయకుడు అనిల్ విజ్, అప్పటి హర్యానా కాంగ్రెస్ ప్రభుత్వానికి వ్యతిరేకంగా  అర్ధనగ్న నిరసన చేసినట్టు ఆర్టికల్ తెలిపింది. ముఖ్యమంత్రి భూపిందర్ సింగ్ హూడా నేతృత్వంలోని కాంగ్రెస్ ప్రభుత్వం, హర్యానా రాష్ట్ర అభివృద్ధి పనులు చేపట్టడంలో విఫలం అయినట్టు, అనిల్ విజ్ తన నిరసనలో పేర్కొన్నారు. ఈ నిరసనలో పెట్రోల్ ధరల గురించి ఎక్కడ ప్రస్తావించలేదు. ఈ నిరసన వీడియోని అనిల్ విజ్, తన యూట్యూబ్ ఛానెల్లో పబ్లిష్ చేసారు.
2013లో అనిల్ విజ్ చేసిన ఈ నిరసన ఫోటోని కాంగ్రెస్ నాయకుడు RA బ్రార్ మీడియాకి చూపెట్టిన దృశ్యాలని ఇక్కడ, ఇక్కడ చూడవచ్చు.
కాంగ్రెస్ ప్రభుత్వంలో పెట్రోల్ ధరలు పెరిగినప్పుడు బీజేపీ నాయకులు దేశమంతట నిరసన చేపట్టిన దృశ్యాలని ఇక్కడ, ఇక్కడ మరియు ఇక్కడ చూడవచ్చు. కానీ, పోస్టులో షేర్ చేసిన ఫోటో పెట్రోల్ ధరల నిరసనకు సంబంధించింది కాదు.
చివరగా, 2013లో బీజేపీ నాయకులు హర్యానా అభివృద్ధి కోసం అర్ధనగ్న నిరసన చేస్తున్నప్పుడు తీసిన ఫోటోని పెట్రోల్ ధరలకు ముడిపెడుతున్నారు.

created: February 24, 2021


text:
ఢిల్లీ ఎన్నికల్లో 1000 ఓట్ల లోపు తేడాతో బీజేపీ ఓడిపోయింది కేవలం ఒక్క స్థానంలో మాత్రమే - FACTLY
Sai Krishna Muthyanolla
February 12, 2020
తాజాగా వెలువడిన ఢిల్లీ అసెంబ్లీ ఎన్నికల ఫలితాల్లో 1000 ఓట్ల లోపు తేడాతో 27 స్థానాల్లో బీజేపీ ఓడిపోయిందని చెప్తూ సోషల్ మీడియా లో చాలా మంది పోస్టులు పెడుతున్నారు. ఆ పోస్టుల్లో ఎంతవరకు నిజముందో విశ్లేషిద్ధాం.
ఢిల్లీ ఎన్నికల్లో 1000 ఓట్ల లోపు తేడాతో బీజేపీ 27 స్థానాలు ఓడిపోయింది.
ఫాక్ట్ (నిజం): ఢిల్లీ అసెంబ్లీ ఎన్నికల్లో 1000 ఓట్ల లోపు తేడాతో కేవలం ఇద్దరు మాత్రమే    గెలిచారు. అందులో కూడా ఒక సీట్ ఆప్ గెలిచింది, మరొకటి బీజీపీ గెలిచింది. బీజేపీ 1000 ఓట్ల లోపు తేడాతో ఓడిపోయింది ఒక్క సీట్ లో మాత్రమే. కావున, పోస్ట్ లో చెప్పింది తప్పు.
భారత ఎన్నికల కమిషన్ వారి వెబ్ సైట్ లో ఎవరు ఎన్ని ఓట్లతో గెలిచారనే సమాచారం దొరుకుతుంది. ఆ సమాచారాన్ని విశ్లేషించి చూడగా కేవలం 2 సీట్లలో మాత్రమే 1000 ఓట్ల లోపు తేడాతో అభ్యర్థులు గెలిచినట్టుగా తెలుస్తుంది. ఆ రెండు సీట్లలో కూడా ఒక సీట్ ఆప్ గెలిచింది, మరొక సీట్ బీజేపీ గెలిచింది. లక్ష్మి నగర్ లో   బీజేపీ గెలిస్తే, బిజ్వాసన్ లో ఆప్ గెలిచింది.   అంతే కానీ పోస్టులో చెప్పినట్టు 1000 ఓట్ల లోపు తేడాతో బీజేపీ 27 స్థానాలు ఓడిపోయిందనేది అబద్ధం.
అంతే కాదు, ఢిల్లీ ఎన్నికల ఫలితాలు విశ్లేషిస్తే, మొత్తం 70 సీట్లకు గాను, 55 సీట్లలో అభ్యర్థులు 10,000 పైగా ఓట్ల తేడాతో గెలిచారు. ఒక 6 సీట్లలో 5000-10000 మధ్య ఓట్ల తేడాతో గెలిచారు. ఇంకా 1000-5000 మధ్య ఓట్ల తేడాతో 7 సీట్లలో అభ్యర్థులు గెలిచారు. పైన చెప్పినట్టు, కేవలం రెండు సీట్లలో మాత్రమే 1000 కంటే తక్కువ ఓట్లతో అభ్యర్థులు గెలిచారు.
చివరగా, ఢిల్లీ ఎన్నికల్లో కేవలం ఒక్క స్థానంలో 1000 ఓట్ల లోపు తేడాతో బీజేపీ ఓడిపోయింది.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?


text:
వీడియోలో బీజేపీ వారు తమ పార్టీ జెండాని ఎగరవేసింది జెండా వందన కార్యక్రమంలో కాదు - FACTLY
Sai Krishna Muthyanolla
January 30, 2020
జాతీయ గీతం బ్యాక్ గ్రౌండ్ లో వస్తుండగా బీజేపీ వారు తమ పార్టీ జెండాని ఎగరవేస్తున్న వీడియో ని గణతంత్ర దినోత్సవం సందర్బంగా ఫేస్బుక్ లో పోస్టు చేసి, ఆ ఘటన జెండా వందన కార్యక్రమంలో జరిగిందని దాని గురించి చెప్తున్నారు. పోస్టులో చెప్పిన విషయం ఎంతవరకు వాస్తవమో విశ్లేషిద్దాం.
జెండా వందన కార్యక్రమంలో బీజేపీ వారు తమ పార్టీ జెండాని ఎగరవేస్తున్న వీడియో.
ఫాక్ట్ (నిజం): వీడియోలో బీజేపీ వారు తమ పార్టీ జెండాని ఎగరవేసింది జెండా వందన కార్యక్రమంలో కాదు. ఆ ఘటన, మధ్య ప్రదేశ్ కి ముఖ్యమంత్రిగా శివరాజ్ సింగ్ చౌహాన్ పని చేసినప్పుడు, ‘పంచాయత్ ఛలో’ కార్యక్రమ ప్రచార సభలో జరిగింది. ఆ కార్యక్రమం ఛత్తార్పూర్ జిల్లా రాజ్ నగర్ లో మే 15, 2018 న జరిగింది. కావున, పోస్టు తప్పుద్రోవ పట్టించేలా ఉంది.
పోస్టులోని కామెంట్స్ విభాగంలో ఒకరు ఆ వీడియో గురించి పేర్కొన్నది తప్పని చెప్పి, అదే వీడియోకి సంబంధించిన యూట్యూబ్ లింక్ ని పెట్టాడు.
ఆ వీడియో కి టైటిల్ ‘Shivraj singh chouhan National anthem recited after hoisting BJP flag’ అని ఉంది మరియు దానిని మే 16, 2018 న యూట్యూబ్ లో అప్లోడ్ చేసినట్లుగా ఉంది. వీడియో డిస్క్రిప్షన్ లో ఆ ఘటన ఛత్తార్పూర్ జిల్లా (మధ్య ప్రదేశ్) రాజ్ నగర్ లో ‘పంచాయత్ ఛలో’ కార్యక్రమ ప్రచార సభలో జరిగిందని ఉంది. ఆ సమాచారం తో వెతికినప్పుడు, ఆ విషయాన్ని ధ్రువీకరిస్తూ న్యూస్ రిపోర్ట్స్ లభించాయి. వాటిని ఇక్కడ మరియు ఇక్కడ చూడవచ్చు.
కావున, వీడియోలో బీజేపీ వారు తమ పార్టీ జెండాని ఎగరవేసింది జెండా వందన కార్యక్రమంలో కాదు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: January 30, 2020


text:
బీజేపీ MLA సుధీర్ గాడ్గిల్ కారులో 20 వేల కోట్లు విలువైన కొత్త 2000 నోట్లు దొరకలేదు - FACTLY
Sai Krishna Muthyanolla
March 6, 2021
20 వేల కోట్ల విలువ చేసే కొత్త 2000 రూపాయల నోట్లని బీజేపి MLA సుధీర్ గాడ్గిల్  కారులో పోలీసులు స్వాధీనం చేసుకున్నారంటూ రెండు ఫోటోలతో కూడిన ఒక పోస్ట్ సోషల్ మీడియాలో షేర్ అవుతుంది. ఆ పోస్టులో ఎంతవరకు నిజముందో చూద్దాం.
క్లెయిమ్: 20 వేల కోట్లు విలువ చేసే కొత్త 2000 నోట్లని బీజేపీ MLA సుధీర్ గాడ్గిల్ కారులో పోలీసులు స్వాధీనం చేసుకున్నారు.
ఫాక్ట్ (నిజం): పోస్టులో షేర్ చేసిన ఒక ఫోటో మహారాష్ట్ర ఉస్మానాబాద్ జిల్లాలో 2016 లో జరిగిన రెయిడ్ కి సంబంధించినది. ఈ రెయిడ్ లో 6 కోట్ల విలువైన పాత కరెన్సీ నోట్లని పోలీసులు స్వాధీనం చేసుకున్నారు. సీజ్ చేయబడ్డ ఈ డబ్బులు, మహారాష్ట్ర  బీజేపీ MLA సుధీర్ గడ్గిల్ సోదరుడు గణేష్ గడ్గిల్ నడిపిస్తున్న సంగ్లి అర్బన్ బ్యాంకు కు చెందినవి. మరొక ఫోటోలోని కొత్త 2000 నోట్ల కట్టలు ఈ రెయిడ్ లో దొరికినవి కాదు. కావున, పోస్టులో చేస్తున్న క్లెయిమ్ తప్పు.
డబ్బుల సంచులు కలిగి ఉన్న కారుని పోలీసులు రెయిడ్ చేసిన ఫోటోని రివర్స్ ఇమేజ్ సెర్చ్ చేసి వెతికితే, ఇదే ఫోటో ‘ABP Maharashtra’ న్యూస్ సంస్థ 15 నవంబర్ 2016 నాడు పబ్లిష్ చేసిన ఆర్టికల్ లో దొరికింది. 6 కోట్లు విలువైన పాత కరెన్సీ నోట్లని మహారాష్ట్ర పోలీసులు ఒక కారులో స్వాధీనం చేసుకున్నట్టు ఆర్టికల్ లో తెలిపారు. ఈ రెయిడ్ నవంబర్ 2016 లో చోటుచేసుకుంది. ఈ కారు మహారాష్ట్ర  బీజేపి MLA సుధీర్ గడ్గిల్ సోదరుడు గణేష్ గడ్గిల్ నడుపుతున్న సంగ్లి అర్బన్ బ్యాంకు కి చెందినదని ఆర్టికల్ లో రిపోర్ట్ చేసారు. మహారాష్ట్ర లో జరుగబోతున్న ఒక లెజిస్లేటివ్ కౌన్సిల్ ఎన్నికల కోసం ఈ డబ్బుని కారులో తీసుకెళ్తునట్టు పోలీసులు మీడియాకి తెలిపారు. ఈ డబ్బులు సుధీర్ గడ్గిల్ కి చెందినవే అని మనం అనుకున్నా, ఈ రైడ్ లో దొరికింది కేవలం 6 కోట్లు విలువైన పాత కరెన్సీ నోట్లు, 20 వేల కోట్ల విలువైన కొత్త కరెన్సీ నోట్లు కాదు.
పోస్టులో షేర్ చేసిన మరొక ఫోటోని ITరెయిడ్స్  జరిగినప్పుడు న్యూస్ సంస్థలు తమ ఆర్టికల్స్ లో రిఫరెన్స్ ఫోటోగా పబ్లిష్ చేసారు. అవి ఇక్కడ, ఇక్కడ చూడవచ్చు.  ఈ ఫోటోని ఒక యూసర్ 12 నవంబర్ 2016 నాడు ట్వీట్ చేసారు. ఈ ఫోటో ఎక్కడిది అని స్పష్టత లేనప్పటికీ, బీజేపి MLA సుధీర్ గడ్గిల్ సోదరుడి పై జరిగిన ఈ రెయిడ్ కు సంబంధించి కాదని ఖచ్చితంగా చెప్పవచ్చు.
చివరగా, బీజేపీ MLA సుధీర్ గడ్గిల్ కి చెందిన కారులో పోలీసులు 6 కోట్ల విలువైన పాత కరెన్సీ నోట్లని స్వాధీనం చేసుకున్నారు, 20 వేల కోట్లు విలువైన కొత్త 2000  నోట్లు కాదు.


text:
దళితుల శరీరం నుండి దుర్వాసన వస్తుందని బీజేపీ ఎంపీ, ప్రముఖ నటుడు రవి కిషన్ అనలేదు - FACTLY
Sai Krishna Muthyanolla
January 19, 2022
దళితుల శరీరం నుండి దుర్వాసన వస్తుందని బీజేపీ ఎంపీ మరియు ప్రముఖ నటుడు రవి కిషన్ అన్నారని ఒక పోస్ట్ మరియు వీడియో (ఇక్కడ మరియు ఇక్కడ) ద్వారా సోషల్ మీడియాలో బాగా షేర్ చేస్తున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: దళితుల శరీరం నుండి దుర్వాసన వస్తుందని బీజేపీ ఎంపీ రవి కిషన్ అన్నాడు; దానికి సంబంధించిన వీడియో.
ఫాక్ట్: ఈ వీడియో కనీసం 17 మే 2020 నుండి ఇంటర్నెట్‌లో షేర్ అవుతోంది. కరోనా లాక్ డౌన్ లో వలస కార్మికుల దయనీయమైన చిత్రాల మధ్య వారిని ఉద్దేశించి రవి కిషన్ ఈ వ్యాఖ్యలు చేసారని వైరల్ అయినప్పుడు, ఈ వీడియో 2017 ఎన్నికల సమయం నాటిదని రవి కిషన్ క్లారిఫికేషన్ కూడా ఇచ్చారు. ఇటీవల రవి కిషన్ దళితులతో కూర్చొని భోజనం చేయటాన్ని ఫోటోలతో తనే ట్వీట్ చేసారు. బీజేపి వారికి ఒక గ్లాస్, దళితులకు ఒక గ్లాస్ వాడారని తప్పుపడుతూ సోషల్ మీడియాలో రవి కిషన్ ను ఉద్దేశించి బాగా షేర్ చేసారు. ఈ వీడియో కూడా ఆ నేపధ్యంలో బాగా షేర్ అయ్యింది. కానీ, దళితుల శరీరం నుండి దుర్వాసన వస్తుందని రవి కిషన్ అన్నట్టు ఎక్కడా ఆధారాలు లేవు. కావున, పోస్ట్ ద్వారా చెప్పేది తప్పు.
వీడియోను స్క్రీన్‌షాట్స్ తీసి రివర్స్ ఇమేజ్ సెర్చ్ చేసినప్పుడు, అదే విజువల్స్‌తో ఉన్న వీడియో యూట్యూబ్‌లో లభించింది. లైవ్ హిందుస్తాన్ తమ యూట్యూబ్ ఛానల్‌లో 17 మే 2020లోనే ఈ వీడియోను అప్లోడ్ చేసినట్టు తెలుస్తుంది. కరోనా లాక్ డౌన్ లో వలస కార్మికుల దయనీయమైన చిత్రాల మధ్య ఎంపీ రవి కిషన్ యొక్క ఈ పాత వీడియో వైరల్ అయిందని, వైరల్ అయిన వీడియో 2017 ఎన్నికల సమయం నాటిదని రవి కిషన్ తానే వీడియో ద్వారా క్లారిఫికేషన్ కూడా ఇచ్చారు. ఈ వీడియో తన స్టాఫ్ తో మాట్లాడుతున్నప్పుడు తీసిందని, వెరెవరినీ ఉద్దేశించి కాదని తెలిపారు. దళితుల శరీరం నుండి దుర్వాసన వస్తుందని రవి కిషన్ ఎక్కడా కూడా అనలేదు.
ఇటీవల రవి కిషన్ దళితులతో కూర్చొని భోజనం చేయటాన్ని ఫోటోలతో తనే ట్వీట్ చేసారు. బీజేపి వారికి ఒక గ్లాస్, దళితులకు ఒక గ్లాస్ వాడారని తప్పుపడుతూ సోషల్ మీడియాలో రవి కిషన్ ను ఉద్దేశించి బాగా షేర్ చేసారు. ఈ వీడియో కూడా ఆ నేపధ్యంలో బాగా షేర్ అయ్యింది. కానీ, దళితుల శరీరం నుండి దుర్వాసన వస్తుందని బీజేపీ ఎంపి రవి కిషన్ అన్నట్టు మాకు ఎటువంటి ఆధారాలు దొరకలేదు.
आज #गोरखपुर में दलित भाई के परिवार में सह भोज किया । pic.twitter.com/yg1JV082yo
చివరగా, దళితుల శరీరం నుండి దుర్వాసన వస్తుందని బీజేపీ ఎంపీ, ప్రముఖ నటుడు రవి కిషన్ అనలేదు.

created: January 19, 2022


text:
‘‘హుజూరాబాద్‌లో బీజేపీ గెలవగానే అక్కడి ముస్లింలను మా చెప్పుల కింద తొక్కిపెడతాం’’ అని బీజేపీ ఎంపీ అర్వింద్ అనలేదు - FACTLY
Sai Krishna Muthyanolla
October 25, 2021
‘‘హుజూరాబాద్‌లో బీజేపీ గెలవగానే అక్కడి ముస్లింలను మా చెప్పుల కింద తొక్కిపెడతాం’’ అని బీజేపీ ఎంపీ అర్వింద్ అన్నట్లుగా ఒక వార్త సోషల్ మీడియాలో బాగా షేర్ చేస్తున్నారు. ఆ వార్త ఆంధ్రజ్యోతి దినపత్రికలో ప్రచురితమైనట్లుగా పోస్ట్ ద్వారా షేర్ చేస్తున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: ‘‘హుజూరాబాద్‌లో బీజేపీ గెలవగానే అక్కడి ముస్లింలను మా చెప్పుల కింద తొక్కిపెడతాం’’ అని అన్న బీజేపీ ఎంపీ ధర్మపురి అర్వింద్.
ఫాక్ట్: బీజేపీ ఎంపీ ధర్మపురి అర్వింద్ ఇలాంటి వ్యాఖ్యలు చేసినట్టు ఎటువంటి ఆధారాలు దొరకలేదు. ఆ వార్త ఆంధ్రజ్యోతి దినపత్రికలో ప్రచురితమైందనే వాదనలో నిజం లేదు. గుర్తుతెలియని వ్యక్తులు ఒక తప్పుడు వార్తను సృష్టించారని ఆంధ్రజ్యోతి పత్రిక వారు తెలిపారు. కావున, పోస్ట్ ద్వారా చెప్పేది తప్పు.
పోస్టులో చెప్పిన విషయం గురించి ఇంటర్నెట్‌లో వెతకగా, బీజేపీ ఎంపీ ధర్మపురి అర్వింద్ ఇలాంటి వ్యాఖ్యలు చేసినట్టు ఎక్కడా కూడా ఎటువంటి సమాచారం లేదు. ఒక వేళ నిజంగా అలాంటి ప్రకటన చేసివుంటే, అన్ని ప్రముఖ వార్తా సంస్థలు ఈ విషయాన్నీ రిపోర్ట్ చేసేవి. కానీ, ఈ విషయాన్ని ఏ ఒక్క వార్తా సంస్థ రిపోర్ట్ చేసినట్టు మాకు ఆధారాలు దొరకలేదు.
ఆ వార్తా పత్రిక  క్లిప్పింగ్ లో అక్టోబర్ 21 (ఆంధ్రజ్యోతి) అని ఉండటంతో, ఆంధ్రజ్యోతి యొక్క 21 మరియు 22వ తేదీ ఈ-పేపర్లు వెతకగా, అందులో ఈ వార్త ప్రచురితమైనట్లు లేదు.
24 అక్టోబర్ 2021న ఈ-పేపర్లో ప్రచురించిన “ఆంధ్రజ్యోతి పేరిట ఫేక్ న్యూస్” అనే టైటిల్‌తో ఉన్న ఆర్టికల్‌లో ఈ వైరల్ పోస్ట్ (వార్త) గురించి ప్రస్తావించారు. ‘హుజూరాబాద్‌లో బీజేపీ గెలవగానే అక్కడి ముస్లింలను మా చెప్పుల కింద తొక్కిపెడతాం’ అని హుజూరాబాద్ ఉప ఎన్నిక ప్రచారంలో బీజేపీ ఎంపీ అర్వింద్ అన్నట్లుగా గుర్తుతెలియని వ్యక్తులు ఒక తప్పుడు వార్తను సృష్టించారు.” కరీంనగర్ టూటౌన్ లో కేసు నమోదు చేసినట్టు ఆర్టికల్ ద్వారా తెలుస్తుంది.
బీజేపీ ఎంపీ ధర్మపురి అర్వింద్ తన అధికారిక ట్విట్టర్ అకౌంట్ ద్వారా ఈ వార్త ఫేక్ న్యూస్ అని, ఆంధ్రజ్యోతిలో ప్రచురించిన ఆర్టికల్ స్క్రీన్‌షాట్ తో పోస్ట్ చేసారు.
Andhra Jyothi Karimnagar unit edition filed complaint against the Fake News propagated by factions of malicious intents against me. pic.twitter.com/uFMD7iJZjx
ఎంపీ ధర్మపురి అర్వింద్ ఇటువంటి వ్యాఖ్యలు చేయలేదని కరీంనగర్ పోలీస్ కమిషనర్ వి.సత్యనారాయణ కూడా మీడియాకి తెలిపారు.
చివరగా, ‘‘హుజూరాబాద్‌లో బీజేపీ గెలవగానే అక్కడి ముస్లింలను మా చెప్పుల కింద తొక్కిపెడతాం’’ అని బీజేపీ ఎంపీ అర్వింద్ అనలేదు.

created: October 25, 2021


text:
కేంద్ర ప్రభుత్వం PM CARES వివరాలు ప్రజలకు తెలియజేయాలని బీజేపీ MP సుబ్రమణియన్ స్వామి డిమాండ్ చేయలేదు - FACTLY
Sai Krishna Muthyanolla
May 3, 2021
‘దేశం క్లిష్ట పరిస్థితిలో ఉందని ఎప్పుడో PM CARES కి విరాళాలు సేకరించారు, వాటిని ఎప్పుడు, ఎక్కడ వాడినట్లు ఎలాంటి రుజువులు లేవు, ఇప్పటికైనా వాటి వివరాలను ప్రజలకు తెలియజేయాలి’, అని BJP MP సుబ్రమణియన్ స్వామి కేంద్ర ప్రభుత్వాన్ని డిమాండ్ చేసినట్టు సోషల్ మీడియాలో ఒక పోస్ట్ షేర్ అవుతుంది. ప్రధానమంత్రి నరేంద్ర మోదీ పబ్లిసిటీ తగ్గించుకొని ప్రజల గురించి ఆలోచించాలి అని ఆయన పేర్కొన్నట్టు ఈ పోస్టులో క్లెయిమ్ చేస్తున్నారు. ఆ పోస్టులో ఎంతవరకు నిజముందో చూద్దాం.
క్లెయిమ్: PM CARES వివరాలు ప్రజలకి తెలియజేయాలని బీజేపీ MP సుబ్రమణియన్ స్వామి, కేంద్ర ప్రభుత్వాన్ని డిమాండ్ చేసారు.
ఫాక్ట్ (నిజం): కేంద్ర ప్రభుత్వం PM CARES వివరాలని ప్రజలకు తెలియచేయాలని డిమాండ్ చేస్తూ బీజేపీ MP సుబ్రమణియన్ స్వామి ఇటివల ఎటువంటి ట్వీట్ చేయలేదు. కేంద్ర ప్రభుత్వం PM CARES నిధులని వలస కూలీల ప్రయోజనాలకి ఎందుకు ఉపయోగించలేదని ప్రశ్నిస్తూ సుబ్రమణియన్ స్వామి మే 2020లో ఒక  ట్వీట్ పెట్టారు. కానీ, PM CARES గురుంచి పోస్టులో చెప్పిన వివరాలు ప్రజలకి తెలియజేయాలని  ఆయన కేంద్ర ప్రభుత్వాన్ని డిమాండ్ చేయలేదు. కావున, పోస్టులో చేస్తున్న క్లెయిమ్ తప్పు.
పోస్టులో చేస్తున్న క్లెయిమ్ కి సంబంధించిన వివరాల కోసం గూగుల్ లో వెతికితే, కేంద్ర ప్రభుత్వం PM CARES వివరాలు తెలియచేయాలని డిమాండ్ చేస్తూ బీజేపీ MP సుబ్రమణియన్ స్వామి ఇటీవల ఎటువంటి ట్వీట్ పెట్టలేదని తెలిసింది. ఒక వేళ PM CARES వివరాలు ప్రజలకి తెలిజేయాలని సుబ్రమణియన్ స్వామి డిమాండ్ చేసివుంటే, ఆ విషయాన్ని  రిపోర్ట్ చేస్తూ ప్రముఖ న్యూస్ సంస్థలు ఆర్టికల్స్ పబ్లిష్ చేసేవి. కాని, ఈ విషయాన్ని రిపోర్ట్ చేస్తూ ఎటువంటి న్యూస్ ఆర్టికల్స్ పబ్లిష్ అవలేదు.
మే 2020లో కేంద్ర ప్రభుత్వం PM CARES నిధులని వలస కూలీల ప్రయోజనాలకి ఎందుకు ఉపయోగించలేదని ప్రశ్నిస్తూ సుబ్రమణియన్ స్వామి ఒక ట్వీట్ చేసారు. PM CARES ఆడిట్ పై సుబ్రమణియన్ స్వామి పెట్టిన మరొక ట్వీట్ ఇక్కడ చూడవచ్చు. అంతేకాదు, PM CARES నిధులని ప్రభుత్వ అధికారులు కొందరు దారి మల్లిస్తున్నట్టు సుబ్రమణియన్ స్వామి మరొక ట్వీట్ లో ఆరోపించారు. కాని, పోస్టులో తెలిపినట్టుగా PM CARES వివరాలని బయటపెట్టాలని సుబ్రమణ్యం స్వామి కేంద్ర ప్రభుత్వాన్ని డిమాండ్ చేయలేదు.
చివరగా,కేంద్ర ప్రభుత్వం PM CARES వివరాలు ప్రజలకు తెలియజేయాలని బీజేపీ MP సుబ్రమణియన్ స్వామి డిమాండ్ చేయలేదు.


text:
బీజేపీ, టీడీపీ, జనసేన కూటమి అధికారంలోకి వచ్చిన వెంటనే ముస్లిం రిజర్వేషన్లు రద్దు చేస్తామని బీజేపీ రాష్ట్ర అధ్యక్షురాలు పురందేశ్వరి పేర్కొనలేదు - FACTLY
Sai Krishna Muthyanolla
April 10, 2024
“గత వైఎస్సార్ ప్రభుత్వం మైనార్టీలకు అన్యాయంగా 4% రిజర్వేషన్లు కట్టబెట్టిందని, బీజేపీ, టీడీపీ, జనసేన కూటమి అధికారంలోకి వచ్చిన వెంటనే ముస్లిం రిజర్వేషన్లు రద్దు చేస్తామని బీజేపీ రాష్ట్ర అధ్యక్షురాలు దగ్గుబాటి పురందేశ్వరి వెల్లడించారు” అని చెప్తున్న ‘Way2News’ కథనం మరియు ‘ABN’ తెలుగు న్యూస్ ఛానల్ యొక్క బ్రేకింగ్ న్యూస్  క్లిప్పింగ్ సోషల్ మీడియాలో విస్తృతంగా షేర్ అవుతున్నాయి(ఇక్కడ, ఇక్కడ మరియు ఇక్కడ). ఈ కథనం ద్వారా అందులో ఎంత నిజముందో చూద్దాం.
క్లెయిమ్: కూటమి అధికారంలోకి వచ్చిన వెంటనే ముస్లిం రిజర్వేషన్లు రద్దు చేస్తామని బీజేపీ రాష్ట్ర అధ్యక్షురాలు దగ్గుబాటి పురందేశ్వరి వెల్లడించారు అంటూ Way2News, ABN తెలుగు న్యూస్ ఛానల్ కథనాలు ప్రచురించాయి.
ఫాక్ట్(నిజం): బీజేపీ, టీడీపీ, జనసేన కూటమి అధికారంలోకి వచ్చిన వెంటనే ముస్లిం రిజర్వేషన్లు రద్దు చేస్తామని బీజేపీ రాష్ట్ర అధ్యక్షురాలు పురందేశ్వరి పేర్కొన్నారని కథనాలు, న్యూస్ క్లిప్పింగ్స్ వైరల్ అవగా అవి ఫేక్ అని బీజేపీ రాష్ట్ర అధ్యక్షురాలు దగ్గుబాటి పురందేశ్వరి వాటిని ఖండించారు అని పలు వార్త కథనాలు రిపోర్ట్ చేసాయి. అలాగే, వైరల్ పోస్టులో షేర్ చేసిన వార్త కథనం పైన ఉన్న ఆర్టికల్ లింక్ ద్వారా ‘Way2News’లో వెతికితే “తుని: దాడిశెట్టి హ్యాట్రిక్కా? దివ్య బోణీ కొట్టేనా?” అనే టైటిల్‌తో ప్రచురించిన అసలైన వార్త దొరికింది. అలాగే, ఏబీఎన్ ఆంధ్రజ్యోతి  కూడా తాము ఇటువంటి వార్తను ప్రసారం చేయలేదని, ఇది ఫేక్ న్యూస్ క్లిప్ అని 09 ఏప్రిల్ 2024 నాడు స్పష్టం చేసింది. అంతే కాకుండా, ఈ వార్త ఫేక్ అని టీడీపీ మరియు బీజేపీ పార్టీలు తన అధికారిక X(ట్విట్టర్) ద్వారా తెలిపాయి. ఈ కావున పోస్టు ద్వారా చెప్పేది తప్పు.
వైరల్ పోస్టులలో తెలిపినట్లుగా బీజేపీ, టీడీపీ, జనసేన కూటమి అధికారంలోకి వచ్చిన వెంటనే ముస్లిం రిజర్వేషన్లు రద్దు చేస్తామని బీజేపీ రాష్ట్ర అధ్యక్షురాలు దగ్గుబాటి పురందేశ్వరి వెల్లడించారా? అని తగిన కీవర్డ్స్ ఉపయోగించి ఇంటర్నెట్‌లో వెతికితే, దీనికి సంబంధించి ఎటువంటి న్యూస్ రిపోర్ట్స్ లభించలేదు. పైగా, ఈ వార్త కథనాలు మరియు క్లిప్పింగ్స్  వైరల్ అవగా అవి ఫేక్ అని బీజేపీ రాష్ట్ర అధ్యక్షురాలు దగ్గుబాటి పురందేశ్వరి వాటిని ఖండించారు అని చెప్తున్నా పలు వార్త కథనాలు లభించాయి (ఇక్కడ & ఇక్కడ).
అలాగే ఈ వార్తను Way2News సంస్థ కూడా ప్రచురించలేదు అని తెలిసింది. వైరల్ పోస్టులో షేర్ చేసిన వార్త కథనం పైన ఉన్న ఆర్టికల్ లింక్ (https://way2.co/z5cvsd) ద్వారా ‘Way2News’లో వెతికితే “తుని: దాడిశెట్టి హ్యాట్రిక్కా? దివ్య బోణీ కొట్టేనా?” అనే టైటిల్‌తో ప్రచురించిన అసలైన వార్త దొరికింది. దీన్ని బట్టి అసలైన ‘Way2News’ కథనాన్ని ఎడిట్ చేస్తూ పోస్టులో షేర్ చేసిన ఫోటోని రూపొందించారు అని నిర్థారించవచ్చు.
అలాగే, ఏబీఎన్ ఆంధ్రజ్యోతి  తాము ఇటువంటి వార్తను ప్రసారం చేయలేదని, ఇది ఫేక్ న్యూస్ క్లిప్ అని 09 ఏప్రిల్ 2024 నాడు స్పష్టం చేసింది (ఇక్కడ మరియు ఇక్కడ). అంతే కాకుండా, కూటమి అధికారంలోకి వచ్చిన వెంటనే ముస్లిం రిజర్వేషన్లు రద్దు చేస్తామని బీజేపీ రాష్ట్ర అధ్యక్షురాలు దగ్గుబాటి పురందేశ్వరి వెల్లడించారు అని చెప్తున్న వార్త కథనాలు, న్యూస్ క్లిప్పింగ్స్ ఫేక్ అని టీడీపీ తమ అధికారిక X(ట్విట్టర్) అకౌంటులో ట్వీట్ (ఆర్కైవ్) చేసింది. ఈ వార్త ఫేక్ అని బీజేపీ కూడా తమ అధికారిక X(ట్విట్టర్) అకౌంటులో ట్వీట్ (ఆర్కైవ్) చేసింది.
ABN పేరుతో పురేందేశ్వరి పై ఫేక్ న్యూస్ ..! కేసు నమోదు …! | Fake News On Purandeswari | ABN Telugu#purandeswari #fakenews #abntelugu pic.twitter.com/6tEYdHGtUZ
ఓటమి భయంతో, చీప్ లిక్కర్ అమ్మకం వల్ల వచ్చిన అనుభవంతో ఇలాంటి ఫేక్ ప్రచారాలు, ఫేక్ లేటర్లు సృష్టిస్తున్న బులుగు పార్టీ pic.twitter.com/uHMpxgPybQ
చివరగా, కూటమి అధికారంలోకి వచ్చిన వెంటనే ముస్లిం రిజర్వేషన్లు రద్దు చేస్తామని బీజేపీ రాష్ట్ర అధ్యక్షురాలు దగ్గుబాటి పురందేశ్వరి వెల్లడించారు అని Way2News మరియు ABN న్యూస్ ప్రచురించలేదు.


text:
తెలంగాణ మున్సిపల్ ఎన్నికల్లో బీజేపీ కి 25 శాతం ఓట్లు రాలేదు, సుమారు 15 శాతం వచ్చాయి - FACTLY
Sai Krishna Muthyanolla
January 28, 2020
తెలంగాణ రాష్ట్రంలో జరిగిన వివిధ ఎన్నికల్లో బీజేపీ పార్టీ యొక్క ఓట్ల శాతం పెరుగుతూ వచ్చిందని చెప్తూ, కొన్ని అంకెలతో కూడిన పోస్ట్ ని ఫేస్బుక్ లో చాలా మంది షేర్ చేస్తున్నారు. ఆ పోస్ట్ లో ఎంతవరకు నిజముందో విశ్లేషిద్ధాం.
తెలంగాణ మున్సిపల్ ఎన్నికల్లో బీజేపీ కి 25 శాతం ఓట్లు వచ్చాయి.
ఫాక్ట్ (నిజం): తెలంగాణ మున్సిపల్ ఎన్నికల ఫలితాల యొక్క డేటాని FACTLY వారు విశ్లేషించి చూడగా, బీజేపీ కి సుమారు 15 శాతం వచ్చినట్టు తెలిసింది. కావున పోస్ట్ లో చెప్పింది తప్పు.
తాజాగా వెలువడిన తెలంగాణ మున్సిపల్ ఎన్నికల ఫలితాలను ‘తెలంగాణ రాష్ట్ర ఎన్నికల కమిషన్’ వారి వెబ్ సైట్ నుండి తీసుకొని, ఆ డేటాని FACTLY వారు విశ్లేషించి చూడగా, బీజేపీ కి సుమారు 15 శాతం వచ్చినట్టు తెలిసింది. ఇదే విషయం ‘ఈనాడు’ వార్తాసంస్థ వారు ప్రచురించిన ఆర్టికల్ లో కూడా చూడవొచ్చు.
తెలంగాణ అసెంబ్లీ మరియు పార్లమెంట్ ఎన్నికల్లో బీజేపీ కి వచ్చిన ఓట్ల శాతం కూడా పోస్టులో ఉన్నాయి. 2018 లో జరిగిన అసెంబ్లీ ఎన్నికల్లో బీజీపీ కి సుమారు 6.98 శాతం ఓట్లు వచ్చినట్టు ఇక్కడ చూడవొచ్చు; పోస్టులో 8 శాతం అని ఉంది. 2019 లో జరిగిన పార్లమెంట్ ఎన్నికల్లో తెలంగాణ లో బీజేపీ కి 19.65 శాతం ఓట్లు వచ్చినట్టు ఇక్కడ చూడవొచ్చు; పోస్టులో 21 శాతం అని ఉంది.
చివరగా, తెలంగాణ మున్సిపల్ ఎన్నికల్లో బీజేపీ కి 25 శాతం ఓట్లు రాలేదు, సుమారు 15 శాతం వచ్చాయి.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: January 28, 2020


text:
న్యూ ఢిల్లీ రైల్వే స్టేషన్ పునరాభివృద్ధి ప్రాజెక్టు బ్లూప్రింట్ చిత్రాన్ని అయోధ్య రైల్వే స్టేషన్ దృశ్యాలంటూ షేర్ చేస్తున్నారు - FACTLY
Sai Krishna Muthyanolla
September 20, 2021
అయోధ్యలో నిర్మిస్తున్న కొత్త రైల్వే స్టేషన్ యొక్క దృశ్యం, అంటూ సోషల్ మీడియాలో ఒక ఫోటో షేర్ అవుతుంది. ఆ పోస్టులో ఎంతవరకు నిజముందో చూద్దాం.
క్లెయిమ్: అయోధ్యలో నిర్మిస్తున్న కొత్త రైల్వే స్టేషన్ యొక్క దృశ్యం.
ఫాక్ట్ (నిజం): ఈ ఫోటోలో కనిపిస్తున్నది న్యూ ఢిల్లీ రైల్వే స్టేషన్ పునరాభివృద్ధి (రీ-డెవలప్మెంట్) ప్రాజెక్టు యొక్క బ్లూప్రింట్ చిత్రం. రైల్వే మంత్రుత్వ శాఖ స్టేషన్ రీ-డెవలప్మెంట్ స్కీంలో భాగంగా న్యూ ఢిల్లీ రైల్వే స్టేషన్ ఆధునీకరణ కోసం ఈ బ్లూప్రింట్ చిత్రాన్ని రూపొందించారు. ఈ ఫోటోలో కనిపిస్తున్నది అయోధ్య రైల్వే స్టేషన్ కాదు. కావున, పోస్టులో చేస్తున్న క్లెయిమ్ తప్పు.
పోస్టులో షేర్ చేసిన ఫోటోని రివర్స్ ఇమేజ్ సెర్చ్ చేసి వెతికితే, ఇదే ఫోటోని షేర్ చేస్తూ ‘Swarajyamag’ న్యూస్ వెబ్సైటు 14 ఫిబ్రవరి 2020 నాడు ఆర్టికల్ పబ్లిష్ చేసినట్టు తెలిసింది. ఈ ఫోటోలో కనిపిస్తున్నది న్యూ ఢిల్లీ రైల్వే స్టేషన్ రీ-డెవలప్మెంట్ ప్రాజెక్ట్ యొక్క బ్లూప్రింట్ చిత్రమని ఆర్టికల్‌లో తెలిపారు. రైల్వే మంత్రిత్వ శాఖ, స్టేషన్ రీ-డెవలప్మెంట్ స్కీంలో భాగంగా న్యూ ఢిల్లీ రైల్వే స్టేషన్ ఆధునీకరణ కోసం ఈ బ్లూప్రింట్ చిత్రాన్ని రూపొందించినట్టు ఆర్టికల్‌లో రిపోర్ట్ చేసారు. ఈ విషయాన్ని రిపోర్ట్ చేస్తూ 2020లో పబ్లిష్ అయిన న్యూస్ ఆర్టికల్స్‌ని ఇక్కడ, ఇక్కడ చూడవచ్చు.
స్టేషన్ రీ-డెవలప్మెంట్ స్కీంలో భాగంగా దేశ రాజధాని ఢిల్లీ నగరంలోని న్యూ ఢిల్లీ రైల్వే స్టేషన్, ఆనంద్ విహార్ మరియు బిజ్వాసన్ రైల్వే స్టేషన్లని ప్రపంచ స్థాయిలో ఆధునీకరణ చేయాలనీ రైల్వే మంత్రిత్వ శాఖ నిర్ణయించుకున్నట్టు ‘Financial Express’ తమ ఆర్టికల్‌లో రిపోర్ట్ చేసింది. న్యూ ఢిల్లీ రైల్వే స్టేషన్ ఆధునీకరణ ప్రాజెక్ట్ కోసం రైల్వే మంత్రుత్వ శాఖ 6,500 కోట్లు వెచ్చించనున్నట్టు ఈ ఆర్టికల్‌లో తెలిపారు. ఈ ప్రాజెక్టుని ‘Rail Land Development Authority’ (RLDA) నిర్మించనుంది. న్యూ ఢిల్లీ రైల్వే స్టేషన్ ప్రాజెక్ట్ మొదటి దశ పనులు 2022లో మొదలుపెట్టనున్నట్టు ఇటీవల పలు న్యూస్ సంస్థలు రిపోర్ట్ చేసాయి.
2020లో అయోధ్య రైల్వే స్టేషన్ ఆధునీకరణ కోసం కేంద్ర ప్రభుత్వం 104.77 కోట్ల రూపాయిల నిధులని కేటాయించింది. అయోధ్య రైల్వే స్టేషన్ ప్లానింగ్ చిత్రాలని ఇక్కడ, ఇక్కడ చూడవచ్చు. అయోధ్య రైల్వే స్టేషన్ ఆధునీకరణ పనులు మార్చ్ 2022 వరకు పూర్తి అవుతాయని ఇటీవల ఉత్తర రైల్వే సినియర్ అధికారి మీడియాకి తెలిపారు.
ఇదివరకు, గుజరాత్ గాంధీనగర్ రైల్వే స్టేషన్ దృశ్యాలని అయోధ్య రైల్వే స్టేషన్ దృశ్యాలంటూ సోషల్ మీడియాలో షేర్ చేసినప్పుడు, FACTLY దానికి సంబంధించి ఫాక్ట్-చెక్ ఆర్టికల్ పబ్లిష్ చేసింది.
చివరగా, న్యూ ఢిల్లీ రైల్వే స్టేషన్ రీ-డెవలప్మెంట్ ప్రాజెక్ట్ బ్లూప్రింట్ ఫోటోని అయోధ్య రైల్వే స్టేషన్ దృశ్యాలంటూ షేర్ చేస్తున్నారు.

created: September 20, 2021


text:
పాత వీడియోని పెట్టి, ‘ముస్లింలు కొరోనావైరస్ ని వ్యాప్తి చేయడానికి ప్లేట్లను మరియు స్పూన్లను నాకుతున్నారు’ అని తప్పుగా షేర్ చేస్తున్నారు - FACTLY
Sai Krishna Muthyanolla
March 30, 2020
ముస్లింలు ప్లేట్లను మరియు స్పూన్లను నాకుతున్నట్లుగా ఉన్న వీడియో ని కొంత మంది ఫేస్బుక్ లో పోస్టు చేసి, వారు కొరోనావైరస్ ని వ్యాప్తి చేయడానికి అలా చేస్తున్నారంటూ పేర్కొంటున్నారు. పోస్టులో చెప్పిన దాంట్లో ఎంతవరకు నిజముందో చూద్దాం.
వీడియోలో ముస్లింలు కొరోనావైరస్ ని వ్యాప్తి చేయడానికి ప్లేట్లను మరియు స్పూన్లను నాకుతున్నారు.
ఫాక్ట్ (నిజం): వీడియో ఇంటర్నెట్లో  కనీసం జులై 2018 నుండి ఉంది. అంటే, వీడియో ప్రపంచం లో మొట్టమొదటి కొరోనావైరస్ కేసు నమోదవడానికంటే కూడా ముందుది. కావున పోస్ట్ లో చెప్పింది తప్పు.
మొట్టమొదటి కొరోనావైరస్ కేసు చైనా లో డిసెంబర్ 2019 లో నమోదయింది.
వీడియో యొక్క స్క్రీన్ షాట్లని రివర్స్ ఇమేజ్ సెర్చ్ చేసినప్పుడు, అందుకు సంబంధించిన చాలా సెర్చ్ రిజల్ట్స్ వచ్చాయి. వాటికి ‘టైం ఫిల్టర్’ పెట్టి వెతికినప్పుడు, ఆ వీడియో ఇంటర్నెట్ లో కనీసం జులై 2018 నుండి ఉన్నట్లుగా తెలిసింది. ఆ వీడియో ని మొట్టమొదటిసారిగా ఒక ట్వీట్ లో పెట్టినట్లుగా తెలిసింది. దాని ద్వారా, అందులో ఉన్న ముస్లింలు ‘బోహ్రా’ సముదాయానికి  చెందిన వారని తెలుస్తుంది. ఆ సమాచారం తో కీవర్డ్స్ తో గూగుల్ లో వెతికినప్పుడు, అదే వీడియో‘Vimeo’ లో లభించింది. దాని వివరణ లో, ఆ వీడియో లోని బోహ్రా ముస్లింలు ప్లేట్లను మరియు స్పూన్లను నాకుతున్నది ఆహారాన్ని వృధా చేయోద్దనే ఉద్దేశంతో అని ఉంది.
Bohras eat together in a big “thaal”. This one is from a jamatkhana where on several occasions there is food served. What’s happening here is taking not wasting food at an extreme level. 🤣🤣 https://t.co/irxJePHlZ3
బొహ్ర ముస్లింలకు సంబంధించి మరింత సమాచారం కోసం వెతికినప్పుడు, ‘National’ పత్రిక ఆ కమ్యూనిటీ వారి విభిన్న ఆహార పద్ధతుల గురించి ప్రచురించిన కథనం లభించింది. అందులో, బొహ్ర ముస్లింలు తమ కుటుంబం తో కలిసి ఒకే ప్లేట్ (తాల్) లో తింటారనీ, వారు ఆహరం విషయంలో ‘నో వేస్టేజ్’ పాలసీ ని పాటిస్తారనీ, అందువల్ల తమ ప్లేట్ లో ఒక బియ్యపు గింజని కూడా మిగల్చరని ఉంది. అంతేకాదు, ఆ కథనం లో బోహ్రా ముస్లింలను చాలా తేలికగా గుర్తు పట్టవచ్చని, వారు తమ నెత్తి పై ‘బంగారు రంగు’ ఎంబ్రాయిడరీ తో ఉన్న తెల్లని టోపీ లు పెట్టుకుంటారని ఉంది.
వీడియో లోని వ్యక్తులు ధరించిన టోపీ లను బొహ్ర ముస్లింలు ధరించే టోపీలతో పోలిస్తే ఒకేలా ఉన్నట్లు చూడవచ్చు. కావున, వీడియో లో ఉన్నది బోహ్రా ముస్లింలు మరియు వారు ఆహారాన్ని ఏ మాత్రం కూడా మిగల్చకూడదు అనే ఉద్దేశంతో ప్లేట్లను మరియు స్పూన్లను నాకుతున్నారు.
చివరిగా, పాత వీడియోని పెట్టి, ‘ముస్లింలు కొరోనావైరస్ ని వ్యాప్తి చేయడానికి ప్లేట్లను మరియు స్పూన్లను నాకుతున్నారు’ అని తప్పుగా షేర్ చేస్తున్నారు.
‘మీకు తెలుసా’  సిరీస్ లో మా వీడియోస్ మీరు చూసారా?


text:
ప్రధాని మోదీని ఎద్దేవా చేస్తూ బాలీవుడ్ నటి కరీనా కపూర్ ఈ వ్యాఖ్యలు చేయలేదు - FACTLY
Sai Krishna Muthyanolla
December 30, 2022
‘72 యేండ్ల వయసులో 18 గంటలు పనిచేస్తే, మంచి యువ వయసులో ఉన్నప్పుడు బిచ్చమెందుకు ఎత్తుకున్నడు??’ అని కరీనా కపూర్ ప్రధాని మోదీని ఉద్దేశించి  వ్యాఖ్యానించారు అని చెప్తున్న పోస్టు ఒకటి సోషల్ మీడియాలో షేర్ చేస్తున్నారు (మోదీ 18 గంటలు పని చేస్తారని అమిత్ షా గతంలో అన్నారు). ఇందులోని నిజానిజాలు ఏంటో ఈ ఆర్టికల్ ద్వారా తెలుసుకుందాం.
క్లెయిమ్: 72 యేండ్ల వయసులో 18 గంటలు పనిచేస్తే, మంచి యువ వయసులో ఉన్నప్పుడు బిచ్చమెందుకు ఎత్తుకున్నడు?? – కరీనా కపూర్.
ఫాక్ట్ (నిజం): కరీనా కపూర్ ఈ వ్యాఖ్యలు చేసినట్టుగా ఎటువంటి వార్త కథనాలు లేవు. @Kareena_Kpn1 అనే కరీనా కపూర్ యొక్క ట్విట్టర్ ఫ్యాన్ అకౌంట్ చేసిన ట్వీటుని ఈ పోస్టు ద్వారా తనకి తప్పుగా ఆపాదిస్తున్నారు. కావున, పోస్టులో చేస్తున్న క్లెయిమ్ తప్పు.
పోస్టులోని చెప్తున్నట్టుగా అసలు కరీనా కపూర్  ఇలాంటి వ్యాఖ్యలు చేసినట్టు ఏమైనా వార్తా కథనాలు ఉన్నాయా అని ఇంటర్నెట్లో వెతకగా, ఎటువంటి సంబంధిత కథనాలు లభించలేదు.
దీనిపైన మరింత సమాచారం కోసం కీ వర్డ్స్ ఉపయోగించి ఫేస్‌బుక్‌లో వెతకగా వైరల్ పోస్టులోని  క్లెయిముతో ఉన్న మరిన్ని పోస్టులు దొరికాయి. వీటిలోని ఒక పోస్టులో ‘చాలా గంభీరమైన విషయం. 72 యేండ్ల వయసులో 18 గంటలు పనిచేస్తే, వయసులో ఉన్నప్పుడు బిచ్చమెందుకు ఎత్తుకున్నడు??’ అని హిందీలో రాసి ఉన్న ట్వీట్ యొక్క స్క్రీన్‌షాట్ లభించింది.
@Kareena_Kpn1 అనే ట్విట్టర్ హ్యాండిల్ ద్వారా ఈ ట్వీట్ చేయబడింది. ఈ ట్విట్టర్ హ్యాండిల్ బయోలో  ‘#FANS_CLUB #FANS_PAGE’ అని ఉంది. కరీనా కపూర్ ఫ్యాన్ పేజీ ద్వారా చేసిన ఈ ట్వీటుని, కరీనా కపూర్ కి తప్పుగా వైరల్ పోస్టు ద్వారా ఆపాదిస్తున్నారు.
बहुत गंभीर विषय है जो व्यक्ति 72 की उम्र में 18-18 घंटे काम कर रहा है वह आख़िर जवानी में भीख क्यों मांगता फिरता था।
చివరిగా, ప్రధాని మోదీని ఎద్దేవ చేస్తూ బాలీవుడ్ నటి కరీనా కపూర్ ఈ వ్యాఖ్యలు చేసినట్టు ఎటువంటి ఆధారాలు లేవు.

created: December 30, 2022


text:
సోనియా గాంధీ ని ఆంటోనియా మైనో అని ఎవరైనా పిలవచ్చని బొంబాయి హైకోర్టు తీర్పు ఇవ్వలేదు. - FACTLY
Sai Krishna Muthyanolla
June 15, 2020
‘కాంగ్రెస్ లీడర్ సోనియా గాంధీ ని ఆంటోనియా మైనో అని ఎవరైనా పిలవచ్చు, అలా పిలవడం తప్పు కానే కాదు’ అని బొంబాయి హైకోర్టు తీర్పు ఇచ్చినట్టు చెప్తూ, ఒక పోస్ట్ ని ఫేస్బుక్ లో చాలా మంది షేర్ చేస్తున్నారు. ఆ పోస్ట్ లో ఎంతవరకు నిజముందో చూద్దాం.
సోనియా గాంధీ ని ఆంటోనియా మైనో అని ఎవరైనా పిలవచ్చని బొంబాయి హైకోర్టు తీర్పు ఇచ్చింది.
ఫాక్ట్ (నిజం): ):  మత విద్వేషాలను రెచ్చగోట్టాడని ఆరోపిస్తూ తన పై పెట్టిన FIRలను  కొట్టేయమని బొంబాయి హైకోర్టులో అర్నబ్ గోస్వామి వేసిన అప్లికేషన్ పై కోర్టు ఎటువంటి తీర్పు ఇవ్వలేదు. జూన్ 12 న జరిగిన వాదనలు తర్వాత, ఆర్డర్ రిజర్వు చేసామని, తాము తీర్పు ఇచ్చేవరకు జూన్ 9 న ఇచ్చిన మధ్యంతర ఆర్డర్ అమలులో ఉంటుందని బొంబాయి హైకోర్టు తెలిపింది. ఎక్కడా కూడా పోస్టులో చెప్పిన విషయాన్ని వారు చెప్పలేదు. కావున పోస్ట్ లో చెప్పింది తప్పు.
పోస్టులోని విషయం గురించి వెతకగా, అర్నబ్ గోస్వామి కేసు విషయంలో బొంబాయి హైకోర్టు తీర్పు ఇచ్చినట్టు ఎక్కడా కూడా సమాచారం లేదు. ఆ కేసు గురించి బొంబాయి హైకోర్టు వెబ్సైటులో వెతకగా, చివరగా జూన్ 12 న ఆ కేసు హియరింగ్ కి వచ్చినట్టు తెలుస్తుంది. అయితే, ఆ రోజు వాదనలు విన్న తర్వాత, ఆర్డర్ రిజర్వు చేసామని, తాము తీర్పు ఇచ్చేవరకు జూన్ 9 న ఇచ్చిన మధ్యంతర ఆర్డర్ అమలులో ఉంటుందని బొంబాయి హైకోర్టు తెలిపినట్టు ఇక్కడ చూడవొచ్చు. ఎక్కడా కూడా పోస్టులో చెప్పిన విషయాన్ని వారు చెప్పలేదు. జూన్ 9 న ఇచ్చిన ఇంటరిమ్ ఆర్డర్ లో కూడా అలాంటిదేమీ కోర్టు చెప్పలేదని ఇక్కడ చూడవొచ్చు.
జూన్ 9 న మరియు జూన్ 12 న కోర్టులో జరిగిన వాదనలను ‘Live Law’ ఆర్టికల్స్ లో ఇక్కడ మరియు ఇక్కడ చదవొచ్చు.
చివరగా, సోనియా గాంధీ ని ఆంటోనియా మైనో అని ఎవరైనా పిలవచ్చని బొంబాయి హైకోర్టు తీర్పు ఇవ్వలేదు.
‘మీకు తెలుసా’ సిరీస్ లో మా వీడియోస్ మీరు చూసారా?